Hierdie artikel handel oor die dorp in Suid-Afrika. Vir die dorp in Namibië, sien Warmbad, Namibië. Bela-Bela (voormalig Warmbad, Engels: Warmbaths) is 'n dorp wat in die geotermiese warmwaterbronne van die Limpopoprovinsie van Suid-Afrika geleë is. Bela-Bela beteken in Tshwana die pot wat kook. Dit produseer 22 000 liter water per uur teen 50 °C. Dit is deur Tswanastamme ontdek wat in die vroeë 1800's in die gebied inbeweeg het. In 1873 het die Transvaalse regering die grond gekoop om 'n vakansieoord by die fonteine te bou en dit Warmbad genoem. Daar woon ongeveer 45 000 mense. Die N1 nasionale pad gaan oos van Bela-Bela verby. Die naam van die dorp is in 2002 amptelik gewysig na Bela-Bela. Die distrik, wat in 1950 geproklameer is, is 5 800 km2 groot. Die belangrikste gewasse is mielies, grondbone, sorghum en koring. Die koring word onder besproeiing uit die Rust de Winterdam verbou. Daar word ook met beeste, skape en varke geboer. Tin word by Rooiberg ontgin, sowat 55 km wes van Bela-Bela.


Indiana (Engels: State of Indiana) is 'n deelstaat in die midweste van die Verenigde State van Amerika met byna 6,5 miljoen inwoners. Sy hoofstad en grootste stad is Indianapolis. Indiana word in die noorde deur Michigan, in die ooste deur Ohio, in die suide deur Kentucky, in die weste deur Illinois, en in die noordweste deur die Michiganmeer begrens. Indiana se bynaam is Hoosier State. Die etimologie van die woord "Hoosier" is onbekend. Toerisme Visit Indiana Geskiedenis Indiana Historical Society Hierdie artikel is ’n saadjie. Voel vry om Wikipedia te help deur dit uit te brei.


Groote Schuur-hospitaal Die Groote Schuur-hospitaal (afkorting: "GSH", die hospitaal staan in die omgangstaal ook as "Grooties" bekend) is 'n groot staatsbeheerde akademiese hospitaal wat teen die hange van Duiwelspiek in Kaapstad (provinsie Wes-Kaap, Suid-Afrika) geleë is. Die hospitaal is op 31 Januarie 1938 amptelik geopen en het veral danksy die baanbrekende werk van prof. Chris Barnard en sy span, wat hier in 1967 die eerste menslike hartoorplantingsoperasie uitgevoer het, wêreldberoemd geword. Groote Schuur is die akademiese hospitaal van die Mediese Skool van die Universiteit van Kaapstad wat tersiêre pasiëntesorg en akademiese opleiding in alle belangrike gesondheidsdissiplines aanbied. Die hospitaal is in 1984 aansienlik uitgebrei en van twee nuwe vleuels voorsien. Die ou hoofgebou huisves tans verskeie akademiese kliniese departemente asook 'n museum wat die eerste hartoporplantingsoperasie behandel wat op die pasiënt Louis Washkansky uitgevoer is. Die hospitaal beskik oor 867 beddens. In November 2007 was meer as 500 dokters, 1 300 verpleegsters en 250 mediese spesialiste aan die Groote Schuur-hospitaal verbonde. Die Groote Schuur-hospitaal het sy ongewone naam aan 'n pakhuis van die Nederlandse Oos-Indiese Kompanjie te danke wat in 1657 op die perseel van die huidige hospitaal opgerig is.


Cubilla is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Errol Leslie Thomson Flynn (20 Junie 1909 - 14 Oktober 1959) was 'n Australiese akteur. Hierdie artikel is ’n saadjie. Voel vry om Wikipedia te help deur dit uit te brei.


Heinz Carl Heinrich Winckler (gebore 22 Maart 1978) is 'n Suid-Afrikaanse sanger en wenner van die eerste seisoen van die Suid-Afrikaanse weergawe van Idols. Sy eerste Afrikaanse album, Ek kan weer in liefde glo, is in 2009 uitgereik. Heinz is op Stellenbosch, Wes-Kaap gebore as die oudste van drie kinders. Hy het regte gestudeer aan die Universiteit Stellenbosch. Nadat hy Idols gewen het, het hy sy studies opgeskop vir sy musiekloopbaan. Hy is getroud met Aletté-Johanni en hul eersteling, Lian Theo, is op 23 Mei 2010 gebore. Idols was die Suid-Afrikaanse weergawe van die Britse Pop Idol-program, en is aangebied as 'n talentkompetisie waar deelnemers voortdurend uitgeskakel word om die aantal deelnemers te verminder. Tydens die program is na Winckler verwys as "Hunky Heinz". Oudisie: I'm a Believer van Smashmouth Top-50: Drops of Jupiter (Tell Me), van Train Top-11: I Donot Wanna Miss a Thing, van Aerosmith Top-8: Higher, van Creed Top-6: Shallow Waters Top-4: Every Breath You Take, van Sting Top-4: Soledad, van Westlife Eindronde: Once in a Lifetime;


Die Noorse Taalraad (Noors: Språkrådet) is 'n raadgewende staatsliggaam wat in 2005 gestig is om kwessies in verband met die twee Noorse skryftaalvariante, Bokmål en Nynorsk, te behandel en advies aan sowel openbare instellings asook privaatpersone te verskaf. Die voorlopers van die huidige Taalraad - die Norsk språknemnd en die Norsk språkråd - het respektiewelik sedert die jare 1952 en 1972 bestaan. Die hoofdoelwitte van die Noorse Taalraad is die bewaring van die Noorse taal as 'n kulturele erfenis, die uitbeiding van kennis oor die taal en die vestiging van wedersydse respek tussen die gebruikers van verskillende standaard- en plaaslike taalvorme van Noors. Die Noorse Taalraad werk daarnaas aan die standaardisering en normering van Noorweë se twee amptelike skryftale en verseker die taalkundige gehalte van skoolboeke. Amptelike webwerf (en)


Paschalis II was die 160ste pous van die Rooms-Katolieke Kerk. Pous Paschalis II is gebore as Raniero di Bieda ongeveer in 1055 in Bieda di Santa Sofia naby Forli in Romagna. Paschalis was 'n monnik van die orde van Cluny en is deur Pous Gregorius VII aangestel as kardinaal-priester van Sint Clemens omtrent in 1076. Op 13 Augustus 1099 volg hy Pous Urbanus II op en regeer tot sy dood op 21 Januarie 1118. Hy word opgevolg deur Pous Gelasius II. Die naam ‘Paschalis’ beteken 'Oosterling'. Pous Paschalis II het te kampe gehad met vier teenpouse gedurende sy pontifikaat, Clemens III, Theodoricus, Albertus en Silvester IV. Een van die redes was die voortdurende investituurstryd. Toe keiser Hendrik IV se seun met die steun van die pous die mag by sy pa oorneem, het Paschalis gedink die nuwe keiser Hendrik V sal meer inskiklik wees. Hendrik V het egter aan sy voorregte vasgeklou. Die pous het probeer om Hendrik se kroning as keiser te gebruik om hom te oorreed, maar Hendrik het die pous in 1111 kortstondig (ses dae) gevange geneem.


Colenso is 'n dorp in KwaZulu-Natal, sowat 210 km van Durban op die suidelike oewer van die Tugelarivier. Die Zoeloenaam vir die dorp is eSikebheni (Plek van die boot). Die dorpie is by 'n drif gestig in 1855; mettertyd het winkels en 'n hotel gevolg. Dit is genoem na die eerste Anglikaanse biskop van Natal, John William Colenso. Die Bulwerbrug, genoem na sir Henry Bulwer, goewerneur van die Kolonie van Natal, is in 1879 oor die rivier gebou. Die huidige museum was oorspronklik die tolhuis vir die brug. Albei die brug en die tolhuis is in 1978 tot nasionale gedenkwaardighede verklaar. In 1886 het die spoorlyn vanaf Durban na Johannesburg die dorp bereik. Op 15 Desember 1899, tydens die Tweede Vryheidsoorlog, het die Slag van Colenso hier plaasgevind toe Redvers Buller probeer het om die beleg van Ladysmith op te hef. Die dorp is in 1926 geproklameer. Dieselfde jaar is 'n kragsentrale op die dorp gebou om elektrisiteit vir die spoorweë op te wek. In 1929 is die kragsentrale aan Evkom verkoop. Tussen 1959 en 1972, die spitsjare van sy lewe, kon die kragsentrale 165 MW lewer.


Dr. William Robertson (13 Julie 1805 in Skotland - 24 November 1876 in Kaapstad) was 'n Skotse predikant van die Nederduitse Gereformeerde Kerk in Suid-Afrika en een van die vroegste kerkleiers. Die dorp Robertson is na hom genoem. Robertson kom op 17-jarige ouderdom in 1822 saam met ds. Andrew Murray sr. na Suid-Afrika en word onderwyser op Graaff-Reinet, waar Murray leraar geword het en sou bly tot 1866. Vyf jaar later keer hy na Europa terug om in Aberdeen en Utrecht in die teologie te studeer. So bemind was hy by die inwoners van die dorp dat hulle hom 'n goue horlosie present gegee het. In 1831 keer hy na Suid-Afrika terug en word agtereenvolgens leraar van Clanwilliam, Swellendam en uiteindelik Kaapstad. Hy was die eerste leraar van die NG gemeente Clanwilliam en is op 26 Februarie 1832 bevestig. Volgens oorlewering was hy saggeaard en baie geduldig. Hy het goed met die lidmate oor die weg gekom omdat hy 'n ewewigtige persoonlikheid gehad het. Sy mensekennis was na alle waarskynlikheid die gevolg van sy vroeëre amp as onderwyser.


Die Olimpiese Somerspele 1968 (Spaans: Juegos Olímpicos de Verano de 1968), amptelik bekend as die Spele van die XIXde Olimpiade, is tussen 12 en 27 Oktober 1968 in Meksikostad, Meksiko, aangebied. Naas Meksikostad het Detroit, Buenos Aires en Lyon aansoek gedoen om die Spele te mag organiseer. Dit was die eerste Olimpiese Spele wat in 'n ontwikkelende land, Latyns-Amerika en 'n Spaanstalige land gehou is asook die eerste Spele waar meer as 100 nasies deelgeneem het. Die beslissing van die Internasionale Olimpiese Komitee tydens sy kongres in Baden-Baden in 1963 om die Spele aan Meksikostad toe te wys, het vir heelwat onstuimigheid in die sportwêreld gesorg. Verskeie medici en afrigters vrees dat die hoë ligging van die stad dramatiese gevolge kan hê. Onni Niskanen, die Sweedse afrigter van Abebe Bikila beweer selfs dat atlete kan sterf. As gevolg van die beslissing doen wetenskaplikes navorsing oor die probleem. Daar word bevind dat dissiplines waar uithouvermoë belangrik is, nie normaal kon verloop nie as gevolg van 'n suurstofgebrek. Naellopers, daarteen sou baat vind by die verlaagde lugweerstand.


Doebai (Arabies: دبي, Dubayy, [dʊˈbajj]) is die grootste stedelike nedersetting in die Verenigde Arabiese Emirate (VAE) en die administratiewe setel van die gelyknamige emiraat. Die stad is aan die noordelike rand van die emiraat Doebai geleë en word deur die Dubai Creek, 'n baai aan die Persiese Golf met 'n wydte van tussen 100 en 1 300 meter en 'n lengte van sowat 14 kilometer, in twee stadsdele verdeel. Vroeër was hier twee selfstandige nedersettings geleë – Daira aan die noordelike en Bur Dubai aan die suidelike kant. Brûe is net buite die middestad gebou sodat die meeste voetgangers in die sakekern deur veerbote (sogenaamde abra's) tussen die twee teenoorliggende stadsdele vervoer word. Die stadsgebied het veral in suidelike rigting langs die Jumeirah-strand en Sjeik Zayed-straat uitgebrei aangesien Doebai in die noorde aan die emiraat Sharjah grens. Baie Doebaise werknemers het hulle weens die laer huurpryse oorkant die grens in Sharjah-stad gevestig. Nog omstreeks 1970 was Doebai 'n onbenullige dorpie in 'n sanderige woestyngebied wat hoofsaaklik deur pêrelduikers bewoon is.


Graaf van Toulouse was 'n oorerflike titel van die heersers van die Graafskap Toulouse wat bestaan het uit die stad Toulouse en die omliggende landelike gebied. Die eerste comites (Grawe) van Toulouse was administrateurs onder die Merowingers. Geen opeenvolging van is bekend en slegs die name van 'n paar het behoue gebly. Onder die Karolingers het die aanstelling (van beide Grawe en duces, Hertoë) meer gereeld en meer bekend geword. Die amp het egter spoedig uit die koninklike kring beweeg en oorerflik geword. Die oorerflike Grawe van Toulouse het die Graafskap van die laat 9de eeu tot 1270 regeer. Die grawe en ander familie lede was ook op verskeie stadiums Grawe van Quercy, Rouergue, Albi, en Nîmes, en Markgrawe van Gotië en Provence. Raymond IV het die Kruisvaderstaat Graafskap Tripoli, gestig en sy nasate was Grawe in die afgeleë graafskap.


Die Withuis (Engels: The White House) is die amptelike woning en hoofkantoor van die President van die Verenigde State van Amerika. Dit is te Pennsilvaniëlaan 1600, Washington, D.C. geleë en is tussen 1792 en 1800 uit witgeverfde Aquia-sandsteen in die laat Georgiese argitektuur gebou. Dit was die uitvoerende woning van elke VSA-president sedert John Adams. Toe Thomas Jefferson in 1801 by die Withuis ingetrek het, het hy (met argitek Benjamin Henry Latrobe) die gebou uitwaarts uitgebrei en is twee kolonnades geskep om die perdestalle en stoorareas te beskut. In 1814, tydens die Anglo-Amerikaanse Oorlog van 1812, is die herehuis deur die Britse Weermag aan die brand gesteek en is die binnekant verwoes en baie van die buitekant verkool. Herstelwerk het byna onmiddellik begin en president James Monroe het in Oktober 1817 in die gedeeltelik gerestoureerde woning ingetrek. Konstruksie het voortgegaan met die bylas van die Suidelike Voorportaal in 1824 en die Noordelike in 1829. As gevolg van oorbevolking binne die herehuis het president Theodore Roosevelt in 1901 amper al die werkskantore na die nuutgeboude Westelike Vleuel geskuif.


Freetown is die hoofstad en grootste stad van Sierra Leone met 'n bevolking van 1 070 200 in 2006 en 'n oppervlakte van 357 km². Die burgemeester is Herbert George-Williams. Hierdie artikel is ’n saadjie. Voel vry om Wikipedia te help deur dit uit te brei.


Prostitusie is die aktiwiteit waarby seksuele dade in ruil vir geld of goedere gelewer word. Die woord word van die Latynse pro (voorsetsel) en statuere (werkwoord) afgelei. 'n Letterlike vertaling is "om te ontbloot", "om voorop te plaas". Hierdie artikel is ’n saadjie. Voel vry om Wikipedia te help deur dit uit te brei.


Clarence House is 'n koninklike woning in Londen wat aan "The Mall" geleë is. Dit is aan Sint James-paleis vas en deel die paleis se tuin. Byna 50 jaar lank, van 1953 tot 2002, was dit die tuiste van koningin Elizabeth die koninginmoeder, maar dit is nou die amptelike woning van Charles, Prins van Wallis en Camilla, Hertogin van Cornwall. Dit is sowat twee maande per jaar in die somer oop vir besoekers. Die huis is tussen 1825 en 1827 na ’n plan deur John Nash gebou vir koning William IV, wat as die Hertog van Clarence bekend was voor hy die troon in 1830 bestyg het. Sy suster prinses Augusta Sophia het dit geërf en daarna, in 1840, Prinses Victoria van Sakse-Koburg-Saalfeld, die ma van koningin Victoria. In 1866 het dit die tuiste geword van koningin Victoria se tweede oudste seun, prins Alfred, Hertog van Sakse-Koburg en Gotha, tot met sy dood in 1900. Sy jonger broer, prins Arthur, Hertog van Connaught en Strathearn, het die huis van 1900 tot met sy dood in 1942 gebruik.


Verona (uitgespreek [veˈro(ː)na]) is 'n belangrike toerisme-stad in die noorde van Italië en die hoofstad van die gelyknamige provinsie. Met 'n bevolking van 258 313 (soos op 30 November 2018) is Verona die grootste stedelike nedersetting in die Terraferma, die historiese vastelandse besittings van die Republiek Venesië, asook die tweede grootste nedersetting in die huidige administratiewe streek Veneto. Verona is in 2000 deur Unesco as wêrelderfenisgebied gelys. Die stad is in die Povlakte langs die Adigerivier en sowat 25 km oos van die Gardameer geleë. Die stad is bekend as die plek waar William Shakespeare se tragedie Romeo en Juliet (Romeo en Julia) afspeel. Alhoewel die tragedie geen historiese wortels het nie (behalwe vir twee Italiaanse novelles), word na een van Verona se historiese woongeboue verwys as die Casa de Giulietta (Huis van Julia). Die Julia-balkon in sy binnehof het in die 1930's as toeristetrekpleister ontstaan. Die belangrikste besienswaardigheid van Verona is die goed bewaarde Romeinse amfiteater wat in 50 n.C. ontstaan het met sitplekke vir 20 000 besoekers.


Die Huis van Plantagenêt het van 1154 tot 1485 oor Engeland regeer. Dit was oorspronklik die Huis van Anjou, ook die Angevyne genoem, en dié het later verdeel in die Huis van Lancaster en die Huis van York. Die dinastie het ook Wallis en Ierland verower en oor groot dele van Frankryk regeer: Normandië, Akwitanië, Maine, Anjou, Touraine, Gascogne en Saintonge. Koning Jan Sonder Land het egter al sy Franse grondgebied in die Honderdjarige Oorlog verloor; in 1453 was net Calais nog in Engelse hande. Die naam Plantagenêt is nie deur die dinastie se eerste konings gebruik nie. Richard van York, die pa van Eduard IV en Richard III, was die eerste monarg wat dit gebruik het, vanaf c. 1448. Dit is afgelei van Planta genesta, die Latynse naam vir die brem-plant. Dit was die bynaam van die huis se stamvader, Godfried V van Anjou, wat glo die gewoonte gehad het om ’n bremtakkie op sy hoed te dra. Godfried V, die Graaf van Anjou, het met Matilda, dogter en erfgenaam van die Engelse koning Hendrik I getrou.


Willem die Veroweraar (* omstreeks 1027 in Falaise; † 9 September 1087 in die klooster Saint-Gervais naby Rouen) was van 1035 tot met sy dood Hertog van Normandië en van 1066 af ook koning van Engeland as Willem I. Tot 1066 was hy bekend as Willem die Baster vanweë sy buite-egtelike afkoms. Willem was die buite-egtelike seun van Robert die Duiwel en Herleva, dogter van ’n leerlooier met die naam Fulbert. Sy pa is daarvan verdink dat hy aan die bewind gekom het deur sy oudste broer te vergiftig. Robert was Hertog van Normandië tot hy in 1035 op sy terugtog van ’n pelgrimstog na Jerusalem dood is. Willem het hom opgevolg as hertog, wat ongewoon was vanweë sy buite-egtelike status. Willem was verlangs familie van Eduard die Belyer, koning van Engeland tot met sy dood in 1066. Die kinderlose Eduard sou die troon aan Willem beloof het, maar dis te betwyfel of dit werklik gebeur het. Ná Eduard se dood het sy swaer, Harold Godwinson van Wessex, die troon opgeëis. Terwyl Harold in Yorkshire teen Noorse invallers geveg het, het Willem op 28 September 1066 met 'n Normandiese leër van 50 000 man in Sussex geland.


Sertã is 'n stad en munisipaliteit in Portugal. Sertã het 'n oppervlakte van 446,7 km² en 'n bevolking van 15 967 (2007). Hierdie artikel is ’n saadjie. Voel vry om Wikipedia te help deur dit uit te brei.


Agen (uitgespreek as [aʒɛ̃] in Standaardfrans; plaaslike uitspraak: [aˈʒɛŋ]) is 'n stad in die suidweste van Frankryk. In 2013 het die stad, wat as prefektuur (administratiewe setel) van die département Lot-et-Garonne dien, 'n bevolking van 34 344 gehad. Sy inwoners word in Frans Agenais(es) genoem. Agen het sy naam ook aan die onmiddellike omgewing verleen wat as Agenais bekend staan. Agen was een van die gasheerstede tydens die Rugbywêreldbeker 1991. Agglomération d'Agen Wikimedia Commons het meer media in die kategorie Agen. Hierdie artikel is ’n saadjie. Voel vry om Wikipedia te help deur dit uit te brei.


Die artikel bevat 'n lys van atletiekrekords in Oseanië: Tabel met Oseaniese atletiekrekords vir mans: Tabel met Oseaniese atletiekrekords vir vroue: Lys van Afrikaanse atletiekrekords Lys van Suid-Afrikaanse atletiekrekords Lys van Asiatiese atletiekrekords Lys van Europese atletiekrekords Lys van Noord-Amerikaanse atletiekrekords Lys van Suid-Amerikaanse atletiekrekords


Julius Sello Malema (* 3 Maart 1981 in Seshego (naby die huidige Polokwane)) is 'n Suid-Afrikaanse politieke figuur, en sedert Julie 2013 die leier van die Ekonomiese Vryheidsvegters. Hy was vanaf April 2008 tot April 2012 president van die ANC-jeugliga. As gevolg van sy omstrede uitlatings en toesprake word hy deur party mense as 'n "roekelose populis" beskryf. Hy het dikwels luidkeelse ondersteuning aan die African National Congress en president Jacob Zuma gegee. Zuma en die premier van die Limpopoprovinsie het al na Malema verwys as die toekomstige president van Suid-Afrika. In Mei 2010 is hy uit die ANC geskors en in September 2012 is hy aangekla van bedrog en geldwassery. In Julie 2013 stig hy sy eie politieke party, die Ekonomiese Vryheidsvegters. Hy is tans 'n lid van die Parlement (LP) en hy beskuldig Jacob Zuma en die ANC van korrupsie en die verraad van revolusionêre linkse beleid. Malema, 'n Pedi, is gebore en getoë in Seshego, Transvaalprovinsie. Sy moeder was 'n huishulp en 'n enkelouer. Op die ouderdom van nege of tien jaar het hy betrokke geraak by die African National Congress se Masupatsela.


Kraakbeen is 'n spesiale vorm van bindweefsel met 'n elastiese karakter as gevolg van eienskappe van die ekstrasellulêre matriks. Kraakbeen kan groot druk weerstaan, maar het weinig trekvastheid, in teenstelling tot beenmateriaal. Kraakbeen word in drie tipes ingedeel: hyaliene kraakbeen, elastiese kraakbeen, en fibreuse kraakbeen. Kraakbeen is te vinde in vele gebiede van die liggaam, met inbegrip van die artikule oppervlak van die skeletsbene, die ribbekas, die oor, die neus, die bronchiale buise en die tussenwerwelskywe. Die meganiese eienskappe is intermediêr tussen been en digte bindweefsel. In teenstelling tot ander bindweefsels, bevat kraakbeen geen bloedvate nie. Die chondrocyte word deur diffusie gevoed, geholpe deur die pompende aksie wat deur kompressie van die artikulêre kraakbeen of fleksie van die elastiese kraakbeen gegenereer word. In vergelyking tot ander bindweefsels groei en herstel kraakbeen stadiger. Hierdie artikel is ’n saadjie. Voel vry om Wikipedia te help deur dit uit te brei.


'n Lepel is 'n gereedskap wat uit 'n hol bak, ovaal of rond, aan die punt van 'n handvatsel bestaan. Lepels word meestal vir bediening gebruik, alhoewel dit ook vir sommige disse as eetgerei gepas is. Lepels word ook by die disbeplanning gebruik wanneer daar gemeet, gemeng en geroer word. Lepels word van metaal (soos silwer), hout of plastiek gemaak. Aartappelresies, speletjie wat met aartappels en lepels gespeel word. Wikiwoordeboek het 'n inskrywing vir lepel. Hierdie artikel is ’n saadjie. Voel vry om Wikipedia te help deur dit uit te brei.


Viljoen is 'n Afrikaanse van van Franse Hugenote-oorsprong en alle Viljoens is nasate van die stamvader François Vilion, 'n wamaker, wat in Oktober 1671 aan die Kaap van Goeie Hoop gearriveer het as Hugenootvlugteling. Vir 18 maande is hy in diens van die VOC, waarna hy 'n vryburger word en as wamaker werk. In 1676 tree hy aan die Kaap in die huwelik met Cornelia Campenaar van Middelburg, Nederland. Die egpaar vestig hulle as vryburgers op die plaas Idasvallei in die Stellenboschdistrik, wat deur goewerneur Simon van der Stel aan hulle toegeken is as een van ses vryburgerplase in die distrik. Twee van hulle seuns, Henning Viljoen en Johannes Viljoen, het die stamnaam voortgesit in onderskeidelik die Henning-stam en die Johannes-stam van die Viljoens. Onder die bekende Viljoens is die volgende: Ben Viljoen (1869-1917), soldaat (Boere-generaal tydens die Anglo-Boereoorlog), skrywer, boer. Christo Viljoen (1937}, ingenieur, akademikus, skrywer van die Viljoen Familieregister en Pienaar Familieregister. Constand Viljoen (1933–2020), Hoof van die Suid-Afrikaanse Weermag, oud-politikus.


Hermosillo (Spaans: [eɾmoˈsiʎo], voorheen Santísima Trinidad del Pitic en Presidio del Pitic) is die hoofstad en grootste stad van die noordwestelike Meksikaanse deelstaat Sonora en is op 18 Mei 1700 deur Spanjaarde onder die conquistador Juan Bautista Escalante gestig. Die stad het 'n bevolking van 715 061 en van 784 322 in die metropolitaanse gebied in 2010 gehad en het 'n oppervlakte van 14 880,2 km². Hermosillo is geleë net oostelik van die Golf van Kalifornië, suidwes van Ciudad Juárez en suidoos van Mexicali. Die grens tot die Verenigde State is 270 kilometer in die noorde geleë. In 1828 is die stad ná die generaal en vegter vir onafhanklikheid José María González de Hermosillo vernoem. Tydens die Meksikaanse Rewolusie het Hermosillo vir 'n paar maande as hoofstad van Meksiko en setel van die kabinet van Venustiano Carranza gedien. Sedert die stigting van die NAFTA saam met Kanada en die VSA op 1 Januarie 1994 het die stad 'n ekonomiese groei ervaar, veral deur Amerikaanse en Meksikaanse maatskappye. Wikimedia Commons het meer media in die kategorie Hermosillo. Amptelike webwerf


St. Kitts en Nevis (Engels: Saint Kitts and Nevis, luister (hulp·inligting)), amptelik die Federasie St. Kitts en Nevis of Federasie St. Christopher en Nevis (Federation of Saint Christopher and Nevis of Federation of Saint Kitts and Nevis), is 'n eilandstaat in Noord-Amerika met 'n oppervlakte van 261 km² en 'n bevolking van 54 821 in 2016. Dit bestaan uit twee eilande: St. Kitts en Nevis wat albei aan die Klein-Antille behoort. St. Kitts en Nevis is in die oostelike deel van die Karibiese See op die grens met die Atlantiese Oseaan geleë. Dit is in die suidooste van Sint Eustatius, Saba, Sint Bartolomeus, Saint-Martin/Sint Maarten en Anguilla, in die suidweste van Antigua en Barbuda en in die noordweste van Montserrat geleë. Die hoofstad en grootste stad is Basseterre, wat op die hoofeiland St. Kitts geleë is. Die eilande St. Kitts en Nevis is in 1493 deur Christophorus Columbus tydens sy tweede reis vir Europa ontdek; hulle is onderskeidelik San Martín (vir Nevis) en Sant Yago (vir St. Kitts) genoem.


Die vaalboskat of groukat (Felis silvestris lybica) is 'n subspesie van F. silvestris. Dit lyk asof hulle ongeveer 131 000 jaar gelede afgestam het van 'n ander subspesie. 'n Sekere individu is ongeveer 10 000 jaar gelede mak gemaak in die Midde-Ooste, en is waarskynlik die voorvader van vandag se huiskatte. 'n Mak kat saam met mensoorblyfsels wat 9500 jaar terugdateer is in Siprus ontdek. Die vaalboskat is vaalbruin tot geel of grys met swart strepe op die stert. Sommige het ligte strepe om die lyf. Hul het korter hare as die Europese subspesie en is heelwat kleiner. Die lengte van die kop en lyf is 45 tot 75 cm (17,7 tot 29,5 duim), die stert 20 tot 38 cm (8 tot 15 duim) en hul massa 3 tot 6,5 kilogram (6,61 tot 14,3 pond). Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Driscoll, Carlos A.; Menotti-Raymond, Marilyn; Roca, Alfred L.; Hupe, Karsten; Johnson, Warren E.; Geffen, Eli;


Rea (Grieks: Ῥέα) was in die Griekse mitologie ’n Titaan en is genoem "die moeder van gode". Sy was die dogter van Uranos en Gaia, die metgesel van haar broer Kronos en die moeder van Demeter, Hades, Hera, Hestia, Poseidon en Zeus, ses van die Olimpiese gode wat later die Titane verslaan het. Rea se man, Kronos, het hul kinders net ná hul geboorte ingesluk om ’n voorspelling te voorkom dat sy kind sy bewind sal oorneem nes Kronos sy pa, Uranos, se bewind omvergewerp het. Toe die sesde kind, Zeus, gebore word, het Rea vir Kronos ’n klip, in klere toegedraai, gegee en hy het dit ingesluk. Rea het Zeus toe in Kreta weggesteek, waar hy grootgeword het. Toe Zeus ’n volwasse man was, het hy Kronos gedwing om die klip en sy broers en susters in omgekeerde volgorde op te bring. In die Titanestryd het Zeus en sy broers en susters Kronos se bewind omvergewerp met die hulp van die honderdhandiges, gigante en siklope, wat eers deur Uranos en toe Kronos in Tartaros gevange gehou is.


Die Siberiese vlieënde eekhoring (Pteromys volans) word van Wes-Finland en die Baltiese lande tot aan die kus van die Stille Oseaan aangetref. Dis die enigste spesie vlieënde eekhorings wat in Europa voorkom. Die spesie word as kwesbaar beskou binne die Europese Unie, waar dit slegs in Finland, Estonia en Latvia gevind word. Die vroulike Siberiese eekhoring weeg omtrent 150g, terwyl die manlike eekhoring ietwat kleiner is. Die lyf is omtrent 13-20cm lank, met 'n 9-14cm lang plat stert. Die oë is groot en treffend swart. Die eekoring se pels is grys, met die maaggedeelte bietjie ligter van kleur as die rug. Daar is gewoonlik 'n swart streep tussen die nek en voorbene. Die vlieënde eekhoring het aërodinamiese vliese wat enige vliegtuigingenieur sal verbaas. “Die voorste gedeelte word van die gewrig af deur ’n kraakbeenstafie ondersteun”, sê die boek The World of the Animals. “Hoewel dit lyk of die vlies net twee lae vel is, is daar ’n dun spierlagie wat hierdie eekhorings in staat stel om die vorm van die sweefoppervlak aan te pas sodat hulle die aërodinamiese eienskappe daarvan kan verander.”


Paulus IV was die 223ste pous van die Rooms-Katolieke Kerk van 1555 tot 1559. Hy is die mede-stigter van die Orde van die Teatyners. Pous Paulus IV is gebore as Gian Pietro Carafa op 28 Junie 1476 in Capriglio, Italië. Sy vader was Giovanni Antonio Carafa en sy moeder Vittoria Camponeschi, die dogter van Pietro Lalle Camponeschi, vyfde graaf van Montorio. Sy oom en mentor, Oliviero Carafa hom gehelp om op 30 Julie 1505 aangestel te word as biskop van Chieti. Op 18 September 1505 word hy tot biskop gewy. Op 20 Desember 1518 word hy aartsbiskop van Brindisi. Tussen 1520 en 1525 woon Carafa in Rome en vlug tydens die plundering van Rome na Venesië. In 1524 stig hy saam met Sint Cajetan die Orde van die Teatyners. Pous Paulus III stel Carafa op 22 Desember 1536 aan as kardinaal en as lid van die nuutgestigte kommissie vir' n algemene hervorming van die kerk. Op 15 Januarie 1537 word hy kardinaal-priester van Sint Pancrazio, op 24 September 1537 kardinaal-priester van Sint Sisto en op 6 Julie 1541 kardinaal-priester van San Clemente. Vanaf 1542 lei hy die Inkwisisie.


Hoedspruit is 'n dorp in die ooste van die Limpopoprovinsie, Suid-Afrika. Die dorp is 30 km noord van Acornhoek. Ds. Frans Lion Cachet het in 1865 reeds hier 'n vergadering gehou. Die oorspronklike plaas, ook Hoedspruit, is in 1869 opgemeet. Die eerste poskantoor is in 1890 geopen. Die takspoorlyn van 60 km na Phalaborwa is in 1963 teen 'n koste van R4 miljoen voltooi. Die Lugmagbasis Hoedspruit is 'n belangrike basis van die Suid-Afrikaanse Lugmag op Hoedspruit. Vanweë die nabyheid aan private wildreservate en die Krugerwildtuin lewer ekotoerisme 'n groot bydrae tot die plaaslike ekonomie. Gereformeerde kerk Hoedspruit Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. "Hoofplek Hoedspruit". Sensus 2011.


Uh Huh Her is 'n onafhanklike indiegenre popgroep vanuit Los Angeles, Kalifornië in die VSA wat in Januarie 2007 tot stand gekom het en hul eerste EP op 24 Julie 2007 vrygestel het. Die groep neem hul naam van PJ Harvey se album, Uh Huh Her. I See Red EP (2007) Common Reaction (2008) Nocturnes (2011) Black and Blue EP (2011) EP3 EP (2012) Future Souls (2014) Swartz, Shauna (23 Julie 2007). "Introducing Uh Huh Her". AfterEllen.com (in Engels). Geargiveer vanaf die oorspronklike op 25 Junie 2013. Besoek op 3 September 2007. Amptelike webwerf (en) MySpace-profiel (en)


Nödslakt is 'n musiekgroep wat in 2004 in Dals Långed, Dalsland, Swede tot stand gekom het en vinnige hardcore-punkmusiek maak. Die groep word deur 'n vrou, Anna, gefront en ten spyte van hul politieke opinies en Amri-Miret-agtige stem, het hulle bykans geen heavymetal-invloede nie: hul klank is vintage met vurige 1980's thrashcore en Sweedse lirieke, tesame met somtydse manlike rugsteunsang. Die groepslede is Anna (voorsang), Linus (baskitaar), en Marcus (tromme en sang). Hulle het tot dusver drie vollengteateljeealbums vrygestel, naamlik Vi ruttnar och dör (2005, Afrikaans: Ons verrot en sterf), Allt du äger är ditt hat (2006, Afrikaans: Alles wat jy besit is jou haat) en Pantkassar & inkassokrav (2007, Afrikaans: Leë bottels en skuldinvordering). Vi ruttnar och dör (2005) Allt du äger är ditt hat (2006) Pantkassar & inkassokrav (2007) 30 min mangelpunk (2008, DVD-R) Skitliv (2009, D-takt & Råpunk Records) http://www.swedishpunk.com/bands.php?id=390 "argiefkopie". Geargiveer vanaf die oorspronklike op 21 Julie 2007.


Delhi (Hindi: दिल्ली) is met 'n bevolking van 11 007 835 die tweede grootste stad in Indië ná Moembaai en is geleë in die Nasionale Hoofstadgebied in die noorde van die land aan die Yamunarivier. Delhi is nie die amptelike hoofstad van Indië nie, dit is die stadsdeel Nieu-Delhi. Wikimedia Commons het meer media in die kategorie Delhi. (en) Amptelike webwerf    Hierdie Indië-verwante artikel is 'n saadjie. U kan wikipedia help deur dit uit te brei.


Bogotá (Spaans: [boɣoˈta]) is die hoofstad en grootste stad van Colombia. Die stad het 'n bevolking van 7 878 783 in 2015 gehad en 'n oppervlakte van 1 587 km². Bogotá is op 6 Augustus 1538 deur Spanjaarde onder Gonzalo Jiménez de Quesada as Santafé de Bogotá gestig. Santa Fe de Bogota is in 1538 gestig deur Gonzalo Jiménez de Quesada, Sebastián de Belalcázar en Nikolaus Federmann. Die naam van die stad kom van Bacatá, 'n woning van die Muisca-Indiane. In werklikheid is Bogota twee keer gestig; die eerste stigting het plaasgevind toe Quesada op 6 Augustus 1538 twaalf heilige plase in Santafé met 'n Heilige Mis ingewei het en toe simboliese gras uit die grond getrek het en almal wat die stigting teëstaan, uitgedaag het. In werklikheid noem hy die plek Nuestra Señora de la Esperanza. Die tweede en amptelike stigting het op 27 April 1539 plaasgevind, toe Quesada, tesame met Sebastián de Belalcázar en Nikolaus Federmann, aan die voorwaardes van die Spaanse kroon voldoen deur 'n burgemeester en 'n raad te installeer, die straatplan en die bou van erwe te bepaal, en die af bakening van die Groot Plein doen.


Die Anzjoe-eilande (Russies: острова Анжу; Jakoeties: Анжу арыылара) is ’n subgroep van die Nieu-Siberiese Eilande. Hulle is geleë noord van die Oos-Siberiese kus tussen die Laptef-see en die Oos-Siberiese See noord van Sacha (Jakoetië). Die totale oppervlakte van die Anzjoe-eilande is sowat 29 000 km². Die hoofeilande van die subgroep is (van wes na oos): Belkofski-eiland (о. Бельковский; 500 km²) Kotelni-eiland (о. Коте́льный; 11 700 km²) en Faddejefski-eiland (о. Фадде́евский; 5 300 km²), wat verbind word deur Boenge-land (земля́ Бу́нге; 6 200 km², wat soms deur die see oorstroom is). Nowaja Sibir (о. Но́вая Сиби́рь; 6 200 km²) Die eilande is genoem na die Russiese ontdekkingsreisiger Pjotr Fjodorowitsj Anzjoe, ’n Russies-gebore afstammeling van Protestantse vlugtelinge van die Franse provinsie Anjou. Hulle is feitlik onbewoon. Hulle behoort administratief aan Sacha (Jakoetië), ’n republiek van die Russiese Federasie. Hierdie artikel is merendeels vertaal vanaf die Engelse Wikipedia-artikel en:Anzhu Islands Wikimedia Commons het meer media in die kategorie Anzjoe-eilande.


Die vlag van Tristan da Cunha, ’n Britse oorsese gebied is op 20 Oktober 1984 in gebruik geneem. Die vlag vertoon ’n blou Britse vaandel met die wapen van die eiland op die wapperkant. Voor 20 Oktober 2002 het Tristan da Cunha die vlag van Sint Helena gebruik vir amptelike doeleindes. Vlag van die Administrateur van Tristan da Cunha (en) Tristan da Cunha by Flags of the World. (en) Tristan da Cunha by Flags of the World. URL besoek op 8 Februarie 2010.


Die Stellenbosch Erfenisstigting, voorheen bekend as die Stigting Simon van der Stel is 'n kultuurorganisasie wat deur die Suid-Afrikaanse Akademie vir Wetenskap en Kuns op die been gebring is. Stellenbosch Erfenisstigting se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Archelaos I (Grieks: Ἀρχέλαος Α), uit die Argeïese Dinastie, was van 413 tot 399 v.C. koning van Masedonië. Hy was die seun van Perdikkas II by ’n slavin. Hy het ná sy pa se dood sy oom, neef en halfbroer, wat toe die regmatige opvolger was, vermoor om koning te word. Hy was egter ’n goeie heerser wat groot en voordelige veranderings aangebring het aan die staatsadministrasie, weermag en handel. Feitlik dadelik ná sy troonbestyging het hy ’n verandering teweeggebring aan die betrekkinge met Athene wat in die halfeeu vantevore baie gespanne was. Ná ’n groot nederlaag waarin feitlik al Athene se skepe verwoes is, het hulle dringend hout nodig gehad om nuwe skepe te bou. Archelaos het hulle van hout voorsien en hy en sy kinders is deur die Atheners vereer met eretitels. Archelaos het ook gesorg vir baie binnelandse hervormings. Hy het munte van goeie gehalte laat slaan, versterkings gebou, reguit paaie laat bou (wat die weermag beweegliker gemaak het) en die weermag self verbeter. Hy het ook in kultuur belanggestel en het kulturele en kunsbande met Suid-Griekeland aangeknoop.


Alexander II (Grieks: Ἀλέξανδρος Β), uit die Argeïese Dinastie, was van 370 tot 368 v.C. koning van Masedonië ná die dood van sy pa, Amintas III. Hy was die oudste van Amintas se drie seuns. Hoewel hy reeds meerderjarig was, was hy steeds baie jonk toe hy die troon bestyg het. Dit het dadelik probleme veroorsaak deurdat sy vyande hul oorloë met Masedonië hervat het. Alexander is uit die noordweste bedreig deur die Illiriërs en uit die ooste deur die troonpretendent Pausanias. Pausanias het vinnig verskeie stede binnegeval. Alexander het sy vyande met die hulp van die Atheense generaal Iphicrates verslaan wat in dié tyd teen die Masedoniese kus afgevaar het. Op versoek het Alexander betrokke geraak by die burgeroorlog in Thessalië. Hy het beheer oor Larissa en verskeie ander stede oorgeneem, maar ’n belofte verbreek deur garnisoene in hulle te plaas. Daarmee het hy hom die gramskap van Thebe, in dié tyd die leidende mag in Griekeland, op die hals gehaal en hulle het die Masedoniërs uit Thessalië verdryf.


Die keisergans (Anser canagica) is 'n gans wat in Alaska en Siberië voorkom. Die wetenskaplike klassifisering van hierdie gans word tans betwis: sommige wetenskaplikes plaas dit onder die genus Chen, terwyl ander weer Anser verkies. Beide geslagte het 'n identiese veredos, met 'n kenmerkende wit kop en agternek, met 'n donker grys hals en lyf. Die vere kan soms roesbruin voorkom, as gevolg van al die yster in die waters van hul verspreidingsgebied. Keiserganse is oor die algemeen nie aggressief nie en kan ook in groepe met ander watervoëls aangehou word. Hul dieet bestaan hoofsaaklik uit waterplante soos alge en gras, maar hulle sal ook die lêkorrels van hoenders en eende vreet. Keiserganse broei tussen Oktober en Januarie. Die nes word op die grond naby die water gebou, tussen gras of plante wat dit goed wegsteek. Die nes word met dons en vere uitgevoer. Die wyfie lê twee tot agt roomwit eiers wat na 24 tot 27 dae uitbroei. Die kuikens is self na twee tot drie jaar broeigereed. BirdLife International (2006). Chen canagica. 2006 IUBN-rooilys van bedreigde spesies.


William S. Burroughs Amerikaanse skrywer, digter en spreeksang-kunstenaar Literêre stroming Beat Generation Post-modernisme Satire Beduidende werke Naked Lunch (1959) William Seward Burroughs II (ˈbʌroʊz; ook bekend onder sy skuilnaam William Lee; * 5 Februarie 1914 in St. Louis, Missouri; † 2 Augustus 1997 in Lawrence, Kansas) was 'n Amerikaanse romanskrywer, digter, essayis en "spoken word performer" (spreeksang-kunstenaar). Burroughs was een van die leidende figure van die Beat-generasie en 'n beduidende stem in die post-moderne literatuur wat groot invloed op die populêre kultuur en die letterkunde uitgeoefen het. Burroughs was 'n skerp politieke waarnemer en word as een van die kultureel invloedrykste en mees innovatiewe kunstenaars van die 20ste eeu beskou. Burroughs se literêre werk sluit agtien romans en novelles, ses kortverhaalbundels en vier versamelings van essays. Onderhoude met en briefwisselings van Burroughs is in vyf boekdele gepubliseer. Burroughs het daarnaas by projekte en opnames met talle kunstenaars en musici saamgewerk en in 'n verskeidenheid rolprente verskyn. William S. Burroughs: Junky. Penguin Modern Classics. Voorwoord deur Allen Ginsberg, met 'n inleiding deur Oliver Harris.


Die Klein-Visrivier is geleë in die Oos-Kaap, Suid-Afrika, en is 'n sytak van die Groot-Visrivier. Dit ontspring net wes van Somerset-Oos. Hiervandaan vloei dit aanvanklik suidoos, draai dan reg oos, kruis die N10 en sluit dan aan by die Groot-Visrivier. Die rivier is belangrik omdat dit deel is van die Oranjerivierprojek. Water oorgedra van die Oranjerivier na die Groot-Visrivier via die Oranje-Visriviertonnel word weggekeer by die Elandsdrift-keerwal in 'n kanaal wat vir 65 km kronkel saam met steil hellings en uitmond in die Klein-Visrivier. Die kanaal vloei deur die Cookhouse-tonnel van 13,1 km wat tussen Cookhouse en Somerset-Oos deur die Bosberg sny. Die water vloei vir 40 km in die Klein-Visrivier tot by die De Mistkraal-keerwal. Hier word die water uitgekeer in die Skoenmakerskanaal (vermoë 22m3/s), wat uiteindelik uitmond in die Darlingtondam in die Sondagsrivier. Op Pad in Suid-Afrika. B.P.J. Erasmus. 1995 ISBN 1-86842-026-4 Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Die Dr. Kenneth Kaunda-distriksmunisipaliteit (voorheen bekend as die Suidelike-distriksmunisipaliteit) is een van die vier distriksmunisipaliteite van die Noordwes. Die setel van die munisipaliteit is in Klerksdorp. Die meeste inwoners in die munisipale gebied is Tswanasprekend. Die munisipaliteit se kode is DC40. Dit is vernoem na Kenneth Kaunda, Zambië se eerste president. Die munisipaliteit word begrens deur: Bojanala Platinum (DC37) in die noorde Wesrand (DC48) in die ooste Sedibeng (DC42) in die ooste Fezile Dabi (DC20) in die suidooste Lejweleputswa (DC18) in die suide Dr. Ruth Segomotsi Mompati (DC39) in die suidweste Ngaka Modiri Molema (DC38) in die noordweste Die munisipaliteit bestaan uit die volgende Plaaslike Munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 401 692 [66.99% van die totale bevolking] Totale stemme: 226 396 [37.75% van die totale bevolking] Stempersentasie: 56.36% van die persentasie van die stemgeregtigdes Dr. Kenneth Kaunda-dm webblad Munisipale Afbakeningsraad Geargiveer 26 April 2009 op Wayback Machine Adrian Frith sensus 2011 OVK 2004 verkiesingsuitslae Geargiveer 16 Mei 2006 op Wayback Machine


Adriaan "Attie" Jacobus van Heerden (gebore in Boshof, Vrystaat, 10 Maart 1898 – oorlede in Pretoria, Gauteng, 14 Oktober 1965) was 'n Suid-Afrikaanse Olimpiese atleet (400 meter hekkies) en bekroonde rugbyspeler. Attie van Heerden was 'n student by Paarl Gimnasium in Paarl, Wes-Kaap, Suid-Afrika. Na sy uittrede as rugbyspeler het Attie van Heerden teruggekeer na Suid-Afrika en by Yskor as 'n sekuriteitswag gewerk. Floris J. G. van der Merwe. Hondered Jaar – Atletiek Stellenbosch – Matie Atletiek 1885 tot 1985. Piet van der Schyff. Paul Roos se Springbokke 1906 tot 2006. Ron Palenski. Men in Black. Teddy Shnaps. A Statistical History of Springbok Rugby. Attie van Heerden by www.genslin.us/bokke Statistieke op rugbyleagueproject.org[dooie skakel] Statistieke op wigan.rlfans.com Statistieke op scrum.com Olympiese statistieke Geargiveer 25 Oktober 2012 op Wayback Machine Hoërskool Paarl Gimnasium Geargiveer 14 April 2012 op Wayback Machine Rugby Against Australia – The Early Days by Brian Forsyth Geargiveer 4 Maart 2009 op Wayback Machine The Magazine of the Rugby Memorabilia Society – 43 April 2009 uitgawe Geargiveer 26 Julie 2013 op Wayback Machine "Hoërskool Paarl Gimnasium" (in Engels). rugby365.com. 31 Desember 2009.


Die R321 is 'n streeksroete in Suid-Afrika wat die N1-nasionale pad by Grabouw met die R45 tussen Franschhoek en Villiersdorp verbind. Net buite Grabouw gaan die pad oor die Viljoenspas en later oor die wal van die Theewaterskloofdam voor dit die R45 bereik. Lys van streeksroetes in Suid-Afrika Genommerde roetes in Suid-Afrika Dept Transport


Die R402 is 'n streeksroete in Suid-Afrika wat die N2-nasionale pad verbind met die R62-provinsiale pad by Kareedouw. Die roete is maar 7 km lank tussen die twee paaie met die Kareedouwpas op die roete. Lys van streeksroetes in Suid-Afrika Genommerde roetes in Suid-Afrika Dept Transport


François Roland Truffaut (UK: /ˈtruːfoʊ, ˈtrʊfoʊ/ TROO-foh, TRUUF-oh, US: /truːˈfoʊ/ troo-FOH, Frans: [fʁɑ̃swa ʁɔlɑ̃ tʁyfo]; 6 Februarie 1932 - 21 Oktober 1984) was 'n Franse filmregisseur, draaiboekskrywer, vervaardiger, akteur en filmkritikus. Hy word algemeen beskou as een van die stigterslede van die Franse Nuwe Golf. In 'n filmloopbaan wat langer as 'n kwarteeu geduur het, bly hy 'n ikoon van die Franse filmbedryf, nadat hy aan meer as 25 films gewerk het. Truffaut se film The 400 Blows was 'n bepalende rolprent van die Franse New Wave-beweging en is tussen 1958 en 1979 gevolg deur 'n verdere vier rolprente, te wete Antoine et Colette, Stolen Kisses, Bed and Board en Love on the Run. Truffaut se film Day for Night uit 1973 is met kritiese lof ontvang en het verskeie pryse verower, waaronder die BAFTA-toekenning vir beste film en die Oscar-toekenning vir beste vreemde taalfilm.


Die Kroomierivier is 'n rivier wat in die Oos-Kaap van Suid-Afrika vloei.


Iwane Matsui (松井 石根, Matsui Iwane, 27 Julie 1878 - 23 Desember 1948) was 'n generaal in die Keiserlike Japanse Leër en die bevelvoerder van die ekspedisie-mag wat in 1937 na China gestuur is. Hy is skuldig bevind aan oorlogsmisdade en is deur die Geallieerdes tereggestel vir sy betrokkenheid by die Nanjing-slagting. Matsui, wat in Nagoja gebore is, het 'n militêre loopbaan gekies en in die Russiese-Japanse Oorlog (1904–05) geveg gedien. Hy het hom vrywillig aangebied vir 'n oorsese opdrag daar kort nadat hy in 1906 aan die Army War College in 1906 gegradueer het. Toe Matsui deur die geledere opgestyg het, het hy 'n reputasie verwerf as die voorste kenner van die Japanse weermag oor China, en hy was 'n ywerige voorstander van pan-asiatisme. Hy het 'n sleutelrol gespeel in die stigting van die invloedryke Vereniging vir Groot-Asië. Matsui het in 1935 uit die diens getree, maar is in Augustus 1937 aan die begin van die Tweede Chinees-Japannese Oorlog weer in gebruik geneem om die Japannese magte te lei wat betrokke was by die Slag van Sjanghai.


Die stinkblaarsuikerbos (Protea susannae) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit kom vanaf Stanford tot Stilbaai voor. Die spesie kan tot 3 m in hoog word en blom van April tot September. Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalkagtige en neutrale grond op hoogtes van 0 - 200 m. Die boom se nasionale nommer is 98.1. In Engels staan dit as die stink-leaf sugarbush bekend. Alfabetiese lys van Suid-Afrikaanse bome Lys van proteaspesies http://biodiversityexplorer.info/plants/proteaceae/protea_susannae.htm https://www.proteaatlas.org.za/sugar9.htm http://pza.sanbi.org/protea-susannae http://redlist.sanbi.org/species.php?species=799-141 http://plantsoftheworldonline.org/taxon/urn:lsid:ipni.org:names:706179-1 https://www.treetags.co.za/national-list-of-indigenous-trees/ Wikimedia Commons het meer media in die kategorie Stinkblaarsuikerbos.


Die Droëkloofrivier is 'n baie kort spruit wat in die sentrale deel van die Oos-Kaap in Suid-Afrika vloei. Dit is 'n sytak van die Tarkarivier en deel van die opvanggebied van die Groot-Visrivier. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Ruitverwysings definieer liggings op kaarte met behulp van Cartesiese koördinatestelsel. Ruitlyne (of roosterlyne) op kaarte definieer die Koördinatestelsel en word genommer om 'n unieke verwysing te gee na elke ligging op die kaart. Hierdie verwysing is normaalweg gebaseer op geprojekteerde oosterafstande en noorderafstande. Ruitstelsels wissel, maar die algemeenste is 'n vierkantige ruit met ruitlyne wat mekaar reghoekig kruis en opeenvolgend vanaf die oorsprong links onder op die kaart genommer word. Die ruitgetalle op die oos-wes (horisontale) as word oosterafstande genoem, en die ruitgetalle op die noord-suid (vertikale) as word noorderafstande genoem. Numeriese ruitverwysings bestaan uit 'n ewe aantal syfers. Oosterafstande word voor noorderafstande geskryf. Dus, in 'n sessyfer-ruitverwysing 123456, is die oosterafstand-komponent 123 en die noorderafstand-komponent 456, dit wil sê, as die kleinste eenheid 100 meter is, verwys dit na 'n punt 12,3 km oos en 45,6 km noord van die oorsprong. Ruite kan arbitrêr wees, of dit kan op spesifieke afstande gebaseer wees, byvoorbeeld, sommige kaarte gebruik 'n vierkante ruitafstand van een kilometer. 'n Ruitverwysing plaas 'n unieke vierkantige area op die kaart.


'n Invoer in die land van ontvangs is 'n uitvoer vanaf die land wat stuur. Invoer en uitvoer is die belangrikste finansiële transaksies van internasionale handel . In die internasionale handel word die invoer en uitvoer van goedere beperk deur invoerkwotas en mandate van die doeane-owerheid. Die invoer en uitvoer jurisdiksies kan 'n tarief (belasting) op die goedere oplê. Daarbenewens is die invoer en uitvoer van goedere onderworpe aan handelsooreenkomste tussen die invoer en uitvoer jurisdiksies. 'Invoer' bestaan uit transaksies met goedere en dienste tussen 'n inwoner van 'n jurisdiksie (soos 'n land) en nie-inwoners. Die presiese definisie van invoer in nasionale rekeninge sluit spesifieke grensgevalle in of uit. Invoer is die aksie van die koop of verkryging van produkte of dienste uit 'n ander land of 'n ander mark as die eie. Invoer is belangrik vir die ekonomie, omdat dit 'n land toelaat om produkte of dienste wat nie bestaan nie, skaars, duur of van lae gehalte is aan die mark te lewer.


Die Indwerivier is 'n rivier in die binneland van die Oos-Kaap in Suid-Afrika. Die water van die rivier vloei uiteindelik in die Groot-Keirivier in. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Lionel Richie (gebore 20 Junie 1949) is 'n Amerikaanse sanger, liedjieskrywer, akteur, vervaardiger en musikant. Richie het in die laat 1960's sy loopbaan as musikant in die Commodore-solo-orkes begin, toe hy die sanger en saxofoonspeler was. Die musiekgroep het aanvanklik 'n kontrak gesluit met die platemaatskappy Atlantic Records waarmee hulle 'n debuutalbum uitgereik het. Later het die musiekgroep 'n kontrak gesluit met die Motown Records platemaatskappy en het ook gedien as die Jackson-orkes se opwarmingsorkes. Wikimedia Commons het meer media in die kategorie Lionel Richie. Hierdie artikel is ’n saadjie. Voel vry om Wikipedia te help deur dit uit te brei.


Ngxingxolo is 'n nedersetting geleë noord van Oos-Londen in die Oos-Kaap, Suid-Afrika. Dit val onder die Groot Kei Plaaslike Munisipaliteit. Lys van dorpe in Suid-Afrika "Hoofplek Ngxingxolo". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Kwenxura is 'n nedersetting geleë noord van Oos-Londen, op die R349-pad na Morgansbaai. Dit val onder die Groot Kei Plaaslike Munisipaliteit in die Oos-Kaap, Suid-Afrika. Lys van dorpe in Suid-Afrika "Hoofplek Kwenxura". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Guillemets [gijˈmɛ], ook Guillemets français genoem, is aanhalingstekens wat uit twee gelykvormige spitshoek-strepies bestaan en tipografies in onderkas gebruik word. Daarnaas is ook 'n variant gebruiklik wat uit een enkele spitshoek-strepie bestaan. Guillemets, wat na binne wys, word ook omgekeerde Franse aanhalingstekens of chevrons (in die Duitse omgangstaal ook Möwchen of "meeutjies") genoem. Vir gedrukte Duitse publikasies is chevrons 'n gewilde alternatief omdat hulle aan teks 'n meer elegante voorkoms gee as die gewone Duitse „aanhalingstekens” waarvan 'n “variant” ook in Afrikaans gebruiklik is. Maar ook die oorspronklike Franse guillemets is gewild by boekdrukkers. Guillemets is reeds in 1527 gebruik om aanhalings te merk. Die Franse benaming guillemet is vir die eerste keer in Michel de Marolles se werk Considérations en faveur de la langue françoise au sujet d'un livre intitulé ("Oorwegings ten gunste van die Franse taal"; françoise volgens die destydse taalgebruik) gedokumenteer wat in 1677 gepubliseer is. Die teks verwys na Guillaume II Le Bé wat die aanhalingstekens na bewering in 1622 ingevoer het (alhoewel die skrywer later verkeerd bewys is).


Vir ander riviere met dieselfde naam, sien Kraairivier (dubbelsinnig) Die Kraairivier is 'n rivier wat in die Noord-Kaap, Suid-Afrika vloei. Google-kaart van die Kraairivier se monding by Geonames.org (cc-by) Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Die President van die Republiek van Kenia (Swahili: Rais wa Jamhuri ya Kenya) is die staatshoof en die regeringshoof van Kenia. Die president lei die uitvoerende tak van die regering van Kenia en is die opperbevelvoerder van die Keniaanse weermag. Die president se amptelike woning is by State House, Nairobi. Die vrou van die president word na verwys as die eerste vrou van Kenia. Die president word verkies deur 'n gewilde stem tydens die algemene verkiesing wat gedurende Augustus elke 5 jaar gehou word. Die algemene verkiesing van 2017 is vir die eerste keer in die geskiedenis van enige Afrika-land nietig verklaar. Vir die verkiesing van die president om geldig te wees, moet hulle die volgende hê: Meer as die helfte van al die stemme wat tydens die verkiesing uitgebring is. Minstens 25 persent van die stemme in elk van meer as die helfte van die provinsies. Jomo Kenyatta (1964-1978) Daniel arap Moi (1978-2002) Mwai Kibaki (2002-tans) Hierdie artikel is ’n saadjie. Voel vry om Wikipedia te help deur dit uit te brei.


John Samuel Schlesinger (1923 - ) was 'n Suid-Afrikaanse kapitalis en nyweraar. Hy was die seun van I.W. Schlesinger en is in Johannesburg gebore. Sy moeder was die aktrise Mable Schlesinger (neè May). Hy het sy onderrig aan Michaelhouse, Natal, en aan die Harvard-universiteit, VSA, ontvang. Hy veg saam met die Amerikaanse Magte in die Tweede Wêreldoorlog. Hy het in 1949 met die dood van sy vader die beheer oor van die ontsaglike Schlesinger-organisasie oorgeneem. Rosenthal, Eric (red.). Ensiklopedie van Suidelike Afrika. Londen en New York: Frederick Warne & Kie Bpk. http://www.pelmama.org/SchlesingerFoundation.htm https://www.nytimes.com/1964/01/20/archives/a-harvard-man-in-south-africa-schlesinger-directs-vast-and-varied.html


Die Efebiese eed, dikwels ook bekend as die Atheense eed, is ‘n eed wat deur jong mans van Athene afgelê is wanneer hulle aangesluit het by die militêre akademie van hierdie stad, bekend as die Efebiese Kollege. Alle jong mans moes aan hierdie kollege studeer en slaag om as burgers van Athene erken te word. Die applikant sou in volle wapenrusting geklee gewees het, skild en spies in sy linkerhand, sy regterhand opgelig om aan die regterhand van die moderator te raak. Die eed is deur Lycurgus in sy werk Against Leocrates (4de eeu v.C.) aangehaal, hoewel dit beslis argaïes is (5de eeu v.C.). Die Efebate, 'n organisasie wat die jong mans van Athene hoofsaaklik in militêre aangeleenthede opgelei het, het sedert die 5de eeu bestaan, maar is deur Lycurgus herorganiseer. Die eed is afgelê in die tempel van Aglaurus, dogter van Cecrops, waarskynlik op die ouderdom van agtien, na afloop van 'n eksamen. Die efebiese eed word bewaar op 'n inskripsie van Acharnae wat in die middel van die vierde eeu v.C. geskryf is.


Patrice Guillaume Athanase Talon (gebore op 1 Mei 1958) is 'n Benynse sakeman en politikus wat sedert 6 April 2016 president van Benin is. In September 2021 ontmoet Patrice Talon en Thomas Boni Yayi, politieke bondgenote wat intieme vyande geword het, in die Marina Palace in Cotonou. Tydens hierdie tête-à-tête het Thomas Boni Yayi 'n reeks voorstelle en versoeke aan Patrice Talon voorgelê, wat veral betrekking het op die vrylating van 'politieke aangehoudenes'. Wikimedia Commons het meer media in die kategorie Patrice Talon. Hierdie artikel is ’n saadjie. Voel vry om Wikipedia te help deur dit uit te brei.


Meles Zenawi Asres (Ge'ez: መለስ ዜናዊ ኣስረስ, mäläs zenawi asräs; luister (hulp·inligting), geboortenaam: Legesse Zenawi Asres; 8 Mei 1955 - 20 Augustus 2012) was 'n Ethiopiese politikus wat van 1995 tot sy dood in 2012 die leier van Ethiopië was. Nadat hy die Ethiopiese Volk se Revolusionêre Demokratiese Front tot 'n oorwinning in die Ethiopiese Burgeroorlog gelei het, het hy gedien as president van die oorgangsregering van Ethiopië van 1991 tot 1995, daarna as die 7de premier van Ethiopië van 1995 tot met sy dood in 2012. Vanaf 1989 was hy die voorsitter van die Tigray People's Liberation Front (TPLF) en die hoof van die EPRDF sedert die stigting daarvan in 1991. In 1975 het hy Haile Selassie I-universiteit verlaat om by die TPLF aan te sluit en teen die Derg (die Mengistu Haile Mariam-geleide militêre diktatuur in Ethiopië) te veg. Na die omverwerping van die militêre regering van die Derg, word hy president van die oorgangsregering en later premier. Gedurende sy ampstermyn het Ethiopië een van die vinnigste groeiende ekonomieë in Afrika geword.


Die Kukmoeras is ’n landbouterrein in die Wahgivallei van die hoogland van Nieu-Guinee. Die moeras het tot ’n voormalige meerbekken ontwikkel en is gevul met afsettings van watervervoerde materiaal. Argeologiese bewyse is hier gevind vir vroeë landboudreineringstelsels vanaf omtrent 9 000 jaar gelede. Dit sluit dreineringslote in waarmee die gebied in ’n grasland omgeskakel is. Die gewas taro is hier gekweek. Tydens opgrawings van die dreineringstelsels is artefakte ontdek soos houtstokke vir grawe, ’n meulsteen en ander klein items. Bewyse is ook gevind vir die kweek van piesangs en suikerriet vanaf sowat 6 900 tot 6 400 jaar gelede. Die Kukmoeras is in 2008 tot ’n Unesco-wêrelderfenisgebied verklaar. Dit was een van die plekke in die wêreld waar mense onafhanklik landbou begin ontwikkel het. Lys van Wêrelderfenisgebiede Golson, J., T.P. Denham, P.J. Hughes, P. Swadling en J. Muke (reds.) 2017. Ten Thousand Years of Cultivation at Kuk Swamp in the Highlands of Papua New Guinea. Terra Australis 46.


Die Slag van Frankryk, ook bekend as die Val van Frankryk, was die Duitse inval in Frankryk en die Lae Lande gedurende die Tweede Wêreldoorlog. Op 3 September 1939 het Frankryk oorlog verklaar teen Duitsland nadat Duitsland vir Pole, hul bondgenoot, ingeval het. In die begin September 1939 het Frankryk die Saar-offensief geloods wat tot stilstand gekom het. Teen middel Oktober is die Franse troepe teruggetrek na hul oorspronklike posisies vanwaar hulle begin het. In die ses weke vanaf 10 Mei 1940 het die Duitse magte die geallieerde magte deur mobiele operasies verslaan en Frankryk, België, Luxemburg en Nederland verower, waardeur land operasies aan die Westelike Front tot 'n einde gekom het tot en met die Normandië landings op 6 Junie 1944. Italië het die oorlog betree op 10 Junie 1940 en het Frankryk oor die Alpe binnegeval. In Fall Gelb (Operasie Geel) het Duitse pantsereenhede 'n verrassings tog deur die Ardennes en die Somme-vallei gedoen en die Geallieerde eenhede wat na België gevorder het om die verwagte Duitse inval te ontmoet, af gesny.


Die Kabeljousrivier is 'n rivier wat in die Oos-Kaap van Suid-Afrika vloei. Dit mond uit via 'n strandmeer (lagune) in die Indiese Oseaan aan die noordekant van Jeffreysbaai. Die Kabeljous se oorsprong/voedingsrivier vanuit die binneland (duskant die R330-pad) is op Google-kaarte verkeerdelik as die Dieprivier aangedui. Google-kaart van die Kabeljousrivier se monding by Geonames.org (cc-by) Hierdie artikel is (gedeeltelik) vertaal uit die Cebuano Wikipedia. Sien bron. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Mpho Franklyn Parks Tau is 'n Suid-Afrikaanse politikus en 'n lid van die regerende African National Congress (ANC). Hy was voorheen die adjunkminister van samewerkende regering en tradisionele aangeleenthede in die Suid-Afrikaanse regering, en 'n lid van die parlement. Tau was ook voorheen die burgemeester van die Stad Johannesburg Metropolitaanse Munisipaliteit. Op 2 Desember 2020 het die premier van Gauteng, David Makhura, Tau in sy kabinet aangestel as Lid van die Uitvoerende Komitee (LUK) vir Ekonomiese Ontwikkeling van Gauteng. Hy is op 9 Desember ingesweer. (en) Parks Tau, deputy minister - the wildcard Geargiveer 12 April 2020 op Wayback Machine. News24. 30 Mei 2019. Besoek op 12 April 2020. https://www.timeslive.co.za/politics/2020-12-02-parks-tau-is-gautengs-economic-development-mec-as-makhura-strengthens-his-cabinet/ Parks Tau sworn in as new Gauteng economic development MEC 9 Desember 2020. Besoek op 20 Februarie 2021 Wikimedia Commons het meer media in die kategorie Parks Tau.


Die oranjevlamspeldekussing (Leucospermum erubescens) is 'n blomdraende struik wat hoort tot die Leucospermum genus en vorm deel van die fynbos. Die plant is endemies aan Suid-Afrika waar dit voorkom in die Langeberg van Muiskraal tot Brandrivier en die Warmwaterberg te Warmbad. Die struik word tot 1.2 m groot en dra blomme van Augustus tot Januarie. In Engels staan dit as die Oudtshoorn pincushion en die Langeberg pincushion bekend. Lys van speldekussingspesies http://redlist.sanbi.org/species.php?species=795-24 https://www.proteaatlas.org.za/pincush2.htm http://pza.sanbi.org/leucospermum-erubescens Wikimedia Commons het meer media in die kategorie Oranjevlamspeldekussing.


Die Hermanusspeldekussing (Leucospermum gracile) is 'n blomdraende struik wat tot die genus Leucospermum behoort en deel van die fynbos vorm. Die plant is inheems aan die Wes-Kaap, waar dit voorkom in die Kleinrivier, Babilonstoringberge en Bredasdorpberg. Die struik word slegs 0,4  m hoog en dra blomme van Julie tot Desember. In Engels staan dit as die Hermanus Pincushion bekend. Lys van speldekussingspesies http://redlist.sanbi.org/species.php?species=795-30 https://www.proteaatlas.org.za/pincush8.htm Wikimedia Commons het meer media in die kategorie Hermanusspeldekussing.


Frederik Jacobus "Jaco" Mulder is sedert Mei 2019 'n lid van die Nasionale Vergadering van Suid-Afrika. Hy is 'n lid van die Vryheidsfront Plus (VF+) en die party se provinsiale leier in Gauteng. Hy was voorheen 'n lid van die Gauteng provinsiale wetgewer van 2004 tot 2014. 'Dis mos jou mense': FF Plus keeps it in the FFamily Geargiveer 26 April 2020 op Wayback Machine. Besoek op 16 April 2020. Mnr. Frederik Jacobus Mulder − Parlement van Suid-Afrika Frederik Jacobus Mulder − People's Assembly


Die Potbergspeldekussing (Leucospermum fulgens) is 'n blomdraende struik wat tot die genus Leucospermum behoort en deel van die fynbos vorm. Die plant is kritiek bedreig en inheems aan die Wes-Kaap, waar dit voorkom van die Potberg tot by Kaap Infanta. Die struik word 3 m hoog en blom van Augustus tot November. In Engels staan dit as die Potberg pincushion bekend. Lys van speldekussingspesies http://redlist.sanbi.org/species.php?species=795-26 http://biodiversityexplorer.info/plants/proteaceae/leucospermum_fulgens.htm https://www.proteaatlas.org.za/sle_ls.htm Wikimedia Commons het meer media in die kategorie Potbergspeldekussing.


Marilou Berry (gebore 1 Februarie 1983) is 'n Franse aktrise, skryfster, en regisseuse. Sy is bekend vir haar rolle in die rolprente Look at Me (2004), Joséphine, Pregnant & Fabulous (2016), en The New Adventures of Cinderella (2017). 2004: Look at Me 2004: The First Time I Turned Twenty 2006: Those Happy Days 2006: Lisa et le pilote d'avion 2011: La croisière 2013: Wrestling Queens 2013: Joséphine 2014: Valentin Valentin 2016: Joséphine, Pregnant & Fabulous 2017: The New Adventures of Cinderella 2017: Sous le même toit 2018: L'école est finie 2019: Quand on crie au loup 2015: Defendant 2015: Le Latte Chaud Je te promets 2006: The Children's Aviary 2008: Belleville tour 2017: Mystery at the Place Vendôme Marilou Berry in die Internet-rolprentdatabasis


Sandrine Bonnaire (gebore 31 Mei 1967) is 'n Franse aktrise, regisseuse, en skryfster.


Isabelle Candelier (gebore 12 Junie 1963) is 'n Franse aktrise en skryfster. Sy is bekend vir haar rolle in die rolprente Lise and Andre (2000), Andre the Magnificent (2000), Le pacte du silence (2003), en A Good Year (2006). 1987: Qui sont mes juges? 1992: Versailles Rive-Gauche 1993: Coma 1995: Les truffes 1998: Only God Sees Me 2000: Lise and Andre 2000: Andre the Magnificent 2000: Deuxième vie 2001: Day Off 2001: Mademoiselle 2001: Being Light 2001: J'ai faim!!! 2003: Le pacte du silence 2006: A Good Year 2011: Freeway 2012: Granny's Funeral 2014: Gemma Bovery 2015: A Long Story About Nothing 2017: Bloody Milk 2018: My Polish Honeymoon 2020: Les blagues de Toto 2001: Les rencontres de Joëlle 2009: Avenging Safa 2012: Second Chances 2013: Délit de fuite Isabelle Candelier in die Internet-rolprentdatabasis


Suzanne Delvé (24 November 1892 – 10 Augustus 1986) was 'n Franse aktrise. Sy was bekend vir haar rolle in die rolprente Les vampires (1915), La belle aux cheveux d'or (1916), The Vampires: Satanas (1916), en Le berceau de dieu (1926). 1915: Les vampires 1916: La belle aux cheveux d'or 1916: The Vampires: Satanas 1917: Le torrent 1917: L'épave 1917: L'esclave de Phidias 1918: La calomnie 1918: L'âme de Pierre 1918: La course du flambeau 1918: Le masque de l'amour 1920: Le lys rouge 1920: Le gouffre 1920: L'holocauste 1921: Rose de Nice 1923: L'homme et la poupée 1926: Le berceau de dieu 1930: Accused, Stand Up! 1938: Golden Venus Suzanne Delvé in die Internet-rolprentdatabasis


Rosine Deréan (23 Februarie 1910 – 14 Maart 2001) was 'n Franse aktrise. Sy was bekend vir haar rolle in die rolprente The Two Orphans (1933), Ladies Lake (1934), L'or (1934), en Let's Make a Dream (1936). 1931: Moon Over Morocco 1932: Barranco, Ltd 1932: Make Up 1932: La belle marinière 1932: To the Polls, Citizens 1932: The Yellow Dog 1933: The Two Orphans 1933: Un certain monsieur Grant 1934: Ladies Lake 1934: L'or 1934: Maître Bolbec et son mari 1934: L'auberge du Petit-Dragon 1935: Marchand d'amour 1936: Let's Make a Dream 1937: Arsene Lupin, Detective 1937: Gigolette 1937: Arsene Lupin vs. Arsene Lupin Rosine Deréan in die Internet-rolprentdatabasis


Pauline Lafont (6 April 1963 – 11 Augustus 1988) was 'n Franse aktrise. Sy was bekend vir haar rolle in die rolprente Cop au Vin (1985), I Hate Actors (1986), en Sale destin (1987), en in die televisiereeks Le petit docteur (1986). 1985: Cop au Vin 1986: I Hate Actors 1987: Sale destin 1987: Keep Your Right Up 1987: L'été en pente douce 1987: Jing du qiu xia 1988: Deux minutes de soleil en plus 1986: Le petit docteur 1984: Dernier banco Pauline Lafont in die Internet-rolprentdatabasis


Halmahera (voorheen Jilolo, Gilolo of Jailolo; Indonesies: Pulau Halmahera) is die grootste eiland van die eilandgroep Molukke, wat op sy beurt tot die Maleise argipel behoort. Halmahera lê in die noordooste van die eilandnasie Indonesië langs die ewenaar. Dit grens aan die Molukkesee in die weste, die oop Stille Oseaan in die noordooste en die Halmaherasee in die suidooste. Van die groot eilande in die omgewing sluit in Sulawesi in die weste, Seram in die suide en Nieu-Guinee in die ooste. Halmahera beslaan 'n oppervlakte van 17 780 km² en is die grootste eiland van Indonesië buite die vyf hoofeilande (Nieu-Guinee, Borneo, Soematra, Sulawesi en Java). Dit het 'n bevolking van 449 938 in 2010 gehad. Sowat die helfte van die bevolking in Moslems en die ander helfte is Christene. Op die eiland leef baie etniese groepe en van die bevolking besig Maleis-Polinesiese of Papoeastale. Wikimedia Commons het meer media in die kategorie Halmahera. (en) "Halmahera". Encyclopædia Britannica. Besoek op 24 April 2020.


Seram (voorheen Ceram, Seran of Serang; Indonesies: Pulau Seram) is, na Halmahera, die tweede grootste eiland van die eilandgroep Molukke, wat op sy beurt tot die Maleise argipel behoort. Seram lê in die noordooste van die eilandnasie Indonesië net suid van die ewenaar. Dit grens aan die Seramsee in die noorde en die Bandasee in die suide. Van die groot eilande in die omgewing sluit in Halmahera in die noordweste, Timor in die suidweste en Nieu-Guinee in die ooste. Seram beslaan 'n oppervlakte van 17 100 km² en is die grootste eiland van Indonesië buite die vyf hoofeilande (Nieu-Guinee, Borneo, Soematra, Sulawesi en Java) en Halmahera. Dit het 'n bevolking van 434 113 in 2010 gehad. Sowat die helfte van die bevolking in Moslems en die ander helfte is Christene. Wikimedia Commons het meer media in die kategorie Seram. (en) "Ceram". Encyclopædia Britannica. Besoek op 24 April 2020.


Die knoppiesgeelbos (Leucadendron salignum) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan Suid-Afrika en kom voor in drie provinsies: Wes-Kaap, Oos-Kaap en Noord-Kaap. Verspreiding strek van Nieuwoudtville verby die Kaapse Skiereiland tot by Grahamstown. Die struik word 2 m hoog en dra blomme in April tot November. Die plant kan 'n brand oorleef en spruit weer uit na die brand. Die sade word geberg in 'n tol op die vroulike plant en word vrygelaat waar dit na die grond val en deur die wind versprei word. Die plant is eenslagtig en daar is manlike- en vroulike plante. Klein torre doen die bestuiwing. Die plant groei op feitlik enige plek op hoogtes van 0-2000 m. In Engels staan dit as die common sunshine conebush bekend. Die plant het sewentien sinonieme: Euryspermum frondosum Knight Euryspermum humifusum Knight Euryspermum salignu Knight Leucadendron adscendens R.Br. Leucadendron cuspidatum Klotzsch ex Meisn. Leucadendron eriocladum Gand. & Schinz Leucadendron inflexum Link Leucadendron involucratum Meisn. Leucadendron salignum R.Br. Leucadendron virgatum Drège ex Meisn. Protea diversifolia Willd. Protea inflexa Willd.


Die rotstolbos (Leucadendron strobilinum) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap, waar dit voorkom in die Kaapse Skiereiland vanaf Kommetjie tot Tafelberg. Die struik word 2.6 m hoog en dra blomme in September tot Oktober. Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand en word moontlik deur die wind versprei. Die plant is eenslagtig en daar is manlike- en vroulike plante. Klein torre doen die bestuiwing. Die plant groei hoofsaaklik op suidelike berghellings op hoogtes van 500-1100 m. In Engels staan dit as die Peninsula Conebush bekend. Die boom se nasionale boom nommer is 78. Alfabetiese lys van Suid-Afrikaanse bome http://plantsoftheworldonline.org/taxon/urn:lsid:ipni.org:names:704962-1 https://www.treetags.co.za/national-list-of-indigenous-trees/ http://redlist.sanbi.org/species.php?species=794-143 http://pza.sanbi.org/leucadendron-strobilinum http://biodiversityexplorer.info/plants/proteaceae/leucadendron_strobilinum.htm https://www.proteaatlas.org.za/conebu2.htm Wikimedia Commons het meer media in die kategorie Rotstolbos.


Die kruiphout (Leucadendron muirii) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap, waar dit op die Elim-, Bredasdorp- en Riversdalvlaktes voorkom. Die struik word 2,0 m hoog en dra blomme van November tot Desember. Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand en moontlik deur die wind versprei. Die plant is eenslagtig en daar is manlike en vroulike plante wat voortplant deur die aktiwiteite van klein torre. Die plant groei in kalksteengrond op hoogtes van 0-200 m. In Engels staan dit as die Silver-ball conebush bekend. http://redlist.sanbi.org/species.php?species=794-87 https://www.proteaatlas.org.za/conebu3.htm http://biodiversityexplorer.info/plants/proteaceae/leucadendron_muirii.htm


Die naaldblaartolbos (Leucadendron nobile) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Oos-Kaap, waar dit op die Kouga-, Baviaanskloof- en Willowmoreberge voorkom. Die struik word 4 m hoog en dra in Desember blomme. Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand en moontlik deur die wind versprei. Die plant is eenslagtig; daar is manlike en vroulike plante wat voortplant deur die aktiwiteite van klein kewers. Die plant groei hoofsaaklik in gruis of sanderige grond op hoogtes van 760-1000 m. In Engels staan dit as die Karoo conebush bekend. Die boom se nasionale nommer is 81.1 Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ http://redlist.sanbi.org/species.php?species=794-91 https://www.proteaatlas.org.za/conebu3.htm http://biodiversityexplorer.info/plants/proteaceae/leucadendron_nobile.htm


'n Square dance (in Afrikaans soms ook kadriel genoem, afgelei van die Franse term quadrille) is 'n sambreelterm vir 'n reeks dansvorme met vier danspare wat teen die begin van die dans aan die vier kante van 'n vierhoek staan. Square dance-dansstyle word tans met die Amerikaanse volkskultuur verbind, maar het hul oorsprong nogtans in die Ou Wêreld - so in Engeland waar square dances reeds in die 16de eeu gedokumenteer is, maar ook in Frankryk en elders in Europa. Ook sogenaamde wewerdanse, waarin die verskillende stappe van die weefproses uitgebeeld word, word onder die voorlopers gereken. Die dansstyle van verskillende immigrantegroepe het in die Nuwe Wêreld saamgesmelt tot nuwe vorme. Square dance-geesdriftiges noem ook volksdanse in Skotland, Skandinawië en Spanje as moontlike voorlopers van dansstyle wat in die Verenigde State in twee hoofgroepe geklassifiseer word - as tradisionele en moderne square dances. Die laasgenoemdes staan ook bekend as Western (American) Square dance. Die moderne Amerikaanse square dance het sy historiese wortels in 14de eeuse Europa waar die Engelse Morris dance en die hoofse dansstyle van Franse koningshuise die vroegste stylvorme en dansfigue toon.


Joezjni-eiland (Russies: Южный остров, letterlik: "Suideiland"), die wêreld se 41ste grootste eiland en die derde grootste eiland van Rusland na Sachalin en Sewerni-eiland, beslaan 'n oppervlakte van 33 275 km². Dit is die sesde grootste eiland van Europa na Groot-Brittanje, Ysland, Ierland, Spitsbergen en Sewerni-eiland. Die eiland is in die noorde van Rusland in die Arktiese Oseaan geleë en behoort administratief tot die Archangelsk-oblast van die Noordwestelike Federale Distrik. Joezjni-eiland grens in die weste aan die Barentssee, in die suidweste aan die Petsjorasee en in die ooste aan die Karasee. Joezjni-eiland is die suidelike van Nowaja Zemlja se twee eilande en net noord is Sewerni-eiland, die "Noordeiland", geleë. Hulle word geskei deur 'n smal seestraat van 2–3 km wat Matotsjkin Sjar genoem word. Verder suid sluit die Russiese vasteland aan. Die eiland is onbewoon en die landskap is veral deur toendra gekenmerk. Joezjni-eiland is voorheen deur Nenetse bevolk, maar voor die Sowjetse kerntoetse is die hele bevolking ontruim. Hierdie Rusland-verwante artikel is ’n saadjie. U kan help deur dit uit te brei.


Die Mercedes-Benz W111 is 'n onderstelkode wat aan 'n reeks Mercedes-Benz S-klas-voertuie gegee is wat tussen 1959 en 1971 vervaardig is, waaronder vierdeur-sedans (1959-1968) en tweedeur-koepees en cabriolets (1961 tot 1971). Hul bakwerke het kenmerkende stertvinne in die Amerikaanse styl gehad, wat aan die modelle hul Heckflosse- bynaam gegee het - Duits vir "vinstert". Die W111, wat met 'n 2,2-liter-inlynsessilinder-enjin vrygestel is, het in 1961 'n paar variëteitslyne opgelewer: dit is in 1961 Inlynviersilinder-aangedrewe voertuie wat die W111-onderstel en bakwerke deel, met die naam W110; en die W112, 'n topluukse sedan op die W111-onderstel gebou, maar met eksklusiewe funksies, uitgebreide afwerking, en die Mercedes-Benz 300D Adenauer se brandstofingespuite 3-liter M189 sessilinderenjin – op daardie tydstip die maatskappy se grootste enjin. Die reeksproduksie van die vierdeur-sedan het in Augustus 1959 begin, en sy debuut by die Frankfurtse Motortentoonstelling gemaak. Aanvanklik het die reeks bestaan uit die 220b, 220Sb en 220SEb.


Venessa Schoeman (gebore 12 Januarie 1971, Welkom) is die redaktrise van die Suid-Afrikaanse vrouetydskrif, FINESSE en die handelsmerkdirekteur van Carpe Diem Media. Schoeman is op 12 Januarie 1971 in Welkom, Vrystaat, gebore as die dogter van twee entrepreneurs (Roelof en Estelle Viljoen). Sy het aan die Hoërskool Drie Riviere in Vereeniging matrikuleer en daarna BSc Dieetkunde aan die Potchefstroomse Universiteit vir Christelike Hoër Onderwys (PU vir CHO) studeer. Nadat sy haar honneursgraad met lof verwerf het, het sy 'n nagraadse diploma in Dieetkunde gedoen deur die Universiteit van Pretoria ten einde te kan registreer as dieetkundige by die Raad vir Gesondheidsberoepe van Suid-Afrika. In 1994 het sy haar privaat dieetkundepraktyk in Vereeniging geopen. Kort daarna is sy getroud met Coenie Schoeman, en op 26 Desember 1996 is hulle tweeling JC en Chanté gebore. In 1997 sluit sy haar privaatpraktyk om voltyds betrokke te raak by haar man se uitgewery – Carpe Diem Boeke, en in Mei 1998 publiseer hulle die eerste uitgawe van die tydskrif FINESSE. Onder die redakteurskap van Maretha Maartens en later Liesel Krause-Wiid het sy die rol van assistentredakteur vervul en in 2004 die leisels oorgeneem as redakteur.


Die Mercedes-Benz W222 is 'n weergawe van die Mercedes-Benz S-klas wat van 2013 tot 2020 vervaardig is, en die opvolger van die Mercedes-Benz W221 was. Die W222 is gedurende 2009 ontwerp. Die oorspronklike ontwerpvoorstel van die motor is geskep deur Il-hun Yoon, 'n Koreaanse ontwerper, wat geïnspireer is deur die Mercedes-Benz F700- konsepmotor. Die buiteontwerp is ontwikkel deur 'n span ontwerpers onder leiding van Robert Lešnik. Die W222 se ontwerpstema is geskoei op die CLA-klas en die E-klas (W213). Die nuwe S-klas is op 15 Mei 2013 in Hamburg, Duitsland, aan die publiek bekend gestel, en was van Junie 2013 tot September 2020 in Sindelfingen, Duitsland, vervaardig. Die W222 is die eerste S-klas wat van hoëspoed FlexRay optiese vesel databus-tegnologie gebruik maak. Dit verbind alle elektriese/elektroniese stelsels met mekaar, veral die COMAND Online beheerkoppelvlak (met 'n Intel Atom-verwerker), MBC-padskandering vir die aktiewe vering en die horde nuwe bestuurderhulpstelsels, aangesien al hierdie data baie hoë dataspoed benodig.


Die grasieuse spinnekopbos (Serruria gracilis) is 'n blomdraende struik wat tot die genus Serruria behoort en deel van die fynbos vorm. Die plant is inheems aan die Wes-Kaap, waar op die Kaapse Vlakte vanaf Durbanville tot by en in die Hottentots-Hollandberge en Du Toitskloofberge voorkom. Die struik is platterig, word 1,0 m hoog en dra blomme van Julie tot Oktober. Na 'n brand spruit die plant weer uit. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in sand en graniet hellings op hoogtes van 150-310 m. In Engels staan dit as die Graceful spiderhead bekend. http://redlist.sanbi.org/species.php?species=807-103 http://biodiversityexplorer.info/plants/proteaceae/serruria_gracilis.htm https://www.proteaatlas.org.za/spider3.htm


Die Citroën DS is 'n voorenjin, voorwielaangedrewe mediumgroot motor wat deur die Franse maatskappy Citroën van 1955-1975 vervaardig en bemark is. Dit was beskikbaar in sedan, stasiewa en afslaankap-konfigurasies oor drie reekse of geslagte. Die DS is bekend vir sy aërodinamiese, futuristiese bakontwerp en innoverende tegnologie, en stel nuwe standaarde vir ritgehalte, hantering en remwerk, laasgenoemde as die eerste massaproduksiemotor met skyfremme. Die Italiaanse beeldhouer en industriële ontwerper Flaminio Bertoni en die Franse lugvaartingenieur André Lefèbvre het die motor gestileer en ontwerp, en Paul Magès het die hidropneumatiese self-nivellerende vering ontwikkel. Citroën het 1 455 746 eenhede verkoop, waaronder 1 330 755 in die vervaardiger se Quai André-Citroën-fabriek in Parys veervaardig is. Die DS het die derde plek ingeneem in die "Motor van die eeu"-peiling in 1999, ter erkenning van die wêreld se invloedrykste motorontwerpe en is deur die tydskrif Classic Sports Car as die mooiste motor van alle tye aangewys. Na 18 jaar van geheime ontwikkeling as die opvolger van die Traction Avant, is die DS 19 op 5 Oktober 1955 op die Paryse Motorskou bekend gestel.


Die Buffelsrivierdam verskaf water aan Rooiels, Pringlebaai en Bettysbaai. http://za.geoview.info/buffelsrivierdam,3369232 Hierdie artikel is ’n saadjie. Voel vry om Wikipedia te help deur dit uit te brei.


Die Mateku-waterval is 'n waterval wat noordoos van Lusikisiki in Pondoland, Suid-Afrika geleë is. Hierdie waterval van 142 m lê in 'n digbebosde kloof van die Msikabarivier by die koördinate 31°18′34.3″S 29°43′28.7″O / 31.309528°S 29.724639°O / -31.309528; 29.724639Koördinate: 31°18′34.3″S 29°43′28.7″O / 31.309528°S 29.724639°O / -31.309528; 29.724639 en op ‘n hoogte van 543 m bo seevlak. Alhoewel die waterval moeilik bereikbaar is, kan ‘n goeie uitsig op die val verkry word vanaf ‘n punt ‘n paar kilometer verby die afdraai na die Mateku-sendingstasie op die pad na Msikaba-mond. Dit is die moeite werd om te besoek na goeie reëval in die streek. Magwa-waterval Mfihlelo-waterval Fraser-waterval Ntentule-waterval Mlambomkhulu-waterval (Waterfall Bluff) wildcoastholidays.com/attractions/wild-coast-waterfalls, html


Ravi Zacharias (26 Maart 1946 – 19 Mei 2020) was 'n Indies-gebore Kanadees-Amerikaanse Christelike evangelis en filosoof. Zacharias is die outeur van meer as 30 boeke wat oor Christenskap handel, insluitende die Evangelical Christian Publishers Association se Goue Medalje pryswenner Can Man Live Without God? in die kategorie "teologie en doktrine" asook die Christelike topverkopers Light in the Shadow of Jihad en The Grand Weaver. Zacharias was die stigter en voorsitter van die raad van Ravi Zacharias International Ministries (RZIM) en aanbieder van die radioprogramme Let My People Think en Just Thinking. Zacharias is op 26 Maart 1946 in Madras, Indië gebore. Toe hy nog jonk was het sy gesin na Delhi verhuis waar hy grootgeword het. Sy familie was Anglikaans, maar hy was tot op die ouderdom van sewentien, toe hy probeer het om selfmoord te pleeg deur gif in te sluk, 'n ateïs. Terwyl hy in die hospitaal was, het 'n plaaslike Christenwerker vir hom 'n Bybel gebring en sy moeder aangesê om vir hom voor te lees uit Johannes 14.


Appenzell Ausserrhoden is 'n kanton in Switserland met sowat 54 duisend inwoners. 91,2% van die inwoners praat Duits as moedertaal. Die hoofstad is Trogen. Wikimedia Commons het meer media in die kategorie Kanton Appenzell Ausserrhoden. Hierdie artikel is ’n saadjie. Voel vry om Wikipedia te help deur dit uit te brei.


Arnoldus Christiaan Vlok van Wyk (26 April 1916 – 27 Maart 1983) was 'n Suid-Afrikaanse kunsmusiek komponis. Hy was een van die eerste noemenswaardige komponiste van die genre, saam met Hubert du Plessis en Stefans Grové. Arnoldus Christiaan Vlok van Wyk is op 26 April 1916 op die plaas Klavervlei, nie ver van Calvinia af nie, 'n klein dorpie in Noord-Kaap, Suid-Afrika, gebore. Hy was die sesde van agt kinders. Sy ma, Helena van Dyk, was afkomstig van 'n welgestelde familie wat skynbaar afgestam het van die sewentiende-eeuse hofskilder Anthony van Dyck. Die egpaar het getrou toe die boerdery hulle 'n redelike hoop op finansiële sekuriteit gebied het, maar Van Wyk se pa was nooit 'n doeltreffende plaasbestuurder nie. Min is bekend oor sy kinderjare behalwe dat die lewe moeilik was. Van so vroeg as 1918 af het die gesin finansieel gesukkel, en sy vader, Arnoldus Christiaan Vlok van Wyk, het sy vrou en kinders sleg behandel. Verskeie familielede, waaronder Van Wyk se moeder en oudste susters, het musikale talent getoon, maar min geleentheid gehad vir musikale opleiding.


Anne Marshall (fl. 1661 - 1682), ook Anne Quin, was 'n toonaangewende Engelse aktrise wat tydens die era van die Engelse restorasie bedrywig was. Sy was een van die eerste generasie vroulike kunstenaars wat op die openbare toneel in Engeland verskyn het. John Downes het in sy Roscius Anglicanus (1708) berig dat Anne Marshall een van die aanvanklike groep aktrises was wat in diens was van Thomas Killigrew en sy King's Company, toe die maatskappy in 1660 die skuif na Gibbon's Tennis Court gemaak het. Anne was hoog aangeskryf vir haar rolle in tragedies, maar sy het ook rolle vertolk waarin sy 'n vrou sou speel wat as seun gekleed was. Sy is al genoem, moontlik die "eerste Engelse aktrise"; die Desdemona in die opvoering van Othello op 8 Desember 1660. Marshall het definitief die rol van Desdemona in latere optredes vertolk. Sy het uitgeblink in gerymde heroïese tragediestukke, en "buitensporig grandiose heldinne geskep wat die gehore van die restorasie in rep en roer gehad het." Daar word vermoed dat Marshall in 1664 die rol van Zempoalla gespeel het in John Dryden en Robert Howard se samewerking getiteld The Indian Queen.


Joachim Calmeyer (23 Junie 1931 – 26 Desember 2016) was 'n Noorse akteur. Hy was bekend vir sy rolle in die rolprent Bare et liv - historien om Fridtjof Nansen (1968) en in die televisiereeks Vestavind (1994). 1956: Gylne ungdom 1962: Tonny 1968: Bare et liv - historien om Fridtjof Nansen 1979: Ingen roser... takk 1980: Belønningen 1984: On the Threshold 2003: Kitchen Stories 2010: Home for Christmas 1994: Vestavind 1963: Skitne hender 1963: Læraren 1963: Nedjma 1965: Stoppested 1965: Det angår ikke oss 1968: Lille Eyolf 1968: Fordringshavere 1969: Jeg snakker om Jerusalem 1970: Vildanden 1972: Kong Oidipus 1972: Yerma 1979: Agnete 1981: Byggmester Solness 1983: Det store vi 1985: Benken 1986: Ambassadøren 1992: Kvitveistid 1994: Beslutningen 1999: Det kan komme noen Joachim Calmeyer in die Internet-rolprentdatabasis


WorldCat is 'n verenigde katalogus wat die versamelings spesifiseer van 17 900 biblioteke in 123 lande en gebiede wat aan die OCLC- wêreldkoöperasie deelneem. Dit word bestuur deur OCLC, Inc. Die lidbiblioteke hou WorldCat se databasis, die wêreld se grootste bibliografiese databasis, gesamentlik in stand. OCLC stel WorldCat gratis beskikbaar vir biblioteke, maar die katalogus is die basis vir ander subskripsie-OCLC-dienste (soos hulpbrondeling en versamelingsbestuur). WorldCat word deur die algemene publiek en deur bibliotekarisse gebruik vir katalogisering en navorsing. OCLC is in 1967 gestig onder leiding van Fred Kilgour. In dieselfde jaar het OCLC begin met die ontwikkeling van die verenigdekatalogustegnologie wat later na WorldCat sou ontwikkel. Die eerste katalogusrekords is in 1971 bygevoeg. In 2003 begin OCLC met die loodsprogram "Open WorldCat", wat verkorte rekords van 'n deelversameling van WorldCat beskikbaar stel vir vennootwebwerwe en boekhandelaars, om die toeganklikheid van die versamelings vir lidbiblioteke vir lidmate te verhoog. In Oktober 2005 het die tegniese personeel van die OCLC 'n wiki-projek, WikiD, begin, waardeur lesers kommentaar en gestruktureerde veldinligting, wat verband hou met enige WorldCat-rekord, kon byvoeg.


Ilmur Kristjánsdóttir (gebore 19 Maart 1978) is 'n Yslandse aktrise en skryfster. Sy is bekend vir haar rolle in die rolprent Dís (2004) en in die televisiereekse Stelpurnar (2005), Ástríður (2009), en Ófærð (2015). 2004: Dís 2008: The Higher Force 2015: Virgin Mountain 2005: Stelpurnar 2009: Ástríður 2015: Ófærð 2008: Áramótaskaup 2008 2013: Áramótaskaup 2013 2018: Áramótaskaup 2018 Ilmur Kristjánsdóttir in die Internet-rolprentdatabasis


Jonas Brunvoll Jr. (3 Augustus 1920 – 5 April 1982) was 'n Noorse akteur. Hy was bekend vir sy rolle in die rolprente Døden i gatene (1970), Blood of the Railroad Workers (1979), en Next of Kin (1979). 1970: Døden i gatene 1979: Blood of the Railroad Workers 1979: Next of Kin 1968: Skjemtegauken 1972: Fjeldeventyret Jonas Brunvoll Jr. in die Internet-rolprentdatabasis


Nils Reinhardt Christensen (13 April 1919 – 8 November 1990) was 'n Noorse akteur, regisseur, skrywer, en kunsregisseur. Hy was bekend vir sy rolle in die rolprente Selv om de er små (1957), Line (1961), Et øye på hver finger (1961), en Stompa til Sjøs! (1967). 1956: Roser til Monica 1957: Selv om de er små 1959: 5 loddrett 1961: Line 1961: Et øye på hver finger 1962: Stompa & Co 1963: Stompa, selvfølgelig! 1965: Stompa forelsker seg 1967: Stompa til Sjøs! 1969: Psychedelica Blues Nils Reinhardt Christensen in die Internet-rolprentdatabasis


Mike Harrington is 'n Amerikaanse rekenaarprogrammeerder. Hy is die medestigter van die maatskappy Valve vir die ontwikkeling van videospeletjies en digitale verspreiding. Voorheen was Harrington 'n programmeerder by Dynamix en 'n ontwerper op die Windows NT-bedryfstelsel by Microsoft. Harrington stig Valve in 1996 saam met Gabe Newell, 'n voormalige Microsoft-werknemer. Hy en Newell het die ontwikkeling van Half-Life privaat gefinansier, wat hy ook help programmeer het. Op 15 Januarie 2000, na die sukses van Half-Life, het Harrington sy vennootskap met Newell ontbind en Valve verlaat om tyd met sy vrou deur te bring. In 2006 stig Harrington Picnik saam met 'n vriend en voormalige kollega Darrin Massena, wat in Maart 2010 deur Google gekoop was. Harrington het Google in Maart 2011 verlaat, en in Januarie 2012 'n ander maatskappy met Massena, genaamd Catnip Labs, gestig. Harrington was die CTO by The Committee for Children vanaf 2016-2018 en is nou die CTO of Amplion. Keighley, Geoff. "The Final Hours of Half-Life and Half Life 2". Gamespot UK. Archived from the original on 2012-10-18.


Die Kolopespruit is 'n klein lopie wat aan die regter(suide)bank van die Limpoporivier aansluit, in die verrenoorde van die Limpopoprovinsie van Suid-Afrika. Die spruit vloei vir sy laaste kilometers deur die Mapungubwe Nasionale Park, voordat dit reg oorkant die Shasherivier in die Limpopo uitmond. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei. Hierdie artikel is (gedeeltelik) vertaal uit die Cebuano Wikipedia. Sien bron.


Nikolai lwanowitsj Jezjof (Russies: Никола́й Ива́нович Ежо́в, tr. IFA, IFA: [nʲɪkɐˈɫaj jɪˈʐof]; 1 Mei 1895 - 4 Februarie 1940) was 'n Sowjet-geheime polisiebeampte onder Josef Stalin wat van 1936 tot 1938 hoof van die NKVD was, tydens die hoogtepunt van die Groot Suiwering. Nadat hy massa-inhegtenisnemings en teregstellings tydens die Groot Suiwering gelei het, val Jezjof uiteindelik uit Stalin se guns en mag. Hy is gearresteer, het 'n aantal anti-Sowjet-aktiwiteite erken, en later beweer dat hy tot bekentenis gemartel is, en uiteindelik in 1940 tereggestel is saam met die meeste ander verantwoordelik vir die Suiwering. Wikimedia Commons het meer media in die kategorie Nikolai Jezjof.


Die Japannese Rugbyvoetbalunie (Engels: Japan Rugby Football Union, afgekort “JRFU”; Japannees: 日本ラグビーフットボール協会, Nihon Ragubi- Futtobo-ru Kyo-kai) is die bestuursliggaam wat rugby in Japan beheer. Die JRFU is by Wêreldrugby geaffilieer en organiseer Japannese nasionale spanne, insluitend Japan se nasionale seniormansrugbyspan (Kersiebloeisels, Sakura of Dapper Bloeisels), vroue en jeug. Die JRFU hou ook toesig oor Sewesrugby in Japan en aangesien dit ’n Olimpiese sportsoort is, werk hulle met die Japannese Nasionale Olimpiese Komitee saam. Die Japannese Rugbyvoetbalunie het reeds belangrike toernooie soos die Rugbywêreldbeker 2019 aangebied. Die JRFU is op 30 November 1926 gestig en het in 1987 by die Internasionale Rugbyraad (IRR, nou Wêreldrugby) aangesluit. Die hoogste rugbyliga in Japan is die Top League, waaraan 16 spanne deelneem. Naas die amptelike nasionale span roep die JRFU ook ander keurspanne byeen. Japan se o/20-nasionale span neem aan die Wêreldrugby o/20-kampioenskap deel. Kinders en jongmense word reeds op skool aan rugby bekend gestel en na gelang van hul belangstelling en talent begin hul met hul afrigting. Junior Japan is die tweede nasionale span van Japan en dien as ’n voorbereiding op die Japannese nasionale rugbyspan.


Ruimtependeltuig Endeavour (NASA kenteken: OV-105) is 'n afgetrede pendeltuig van NASA se ruimtependeltuigprogram en die vyfde en laaste operasionele ruimtependeltuig wat gebou is. Dit het met sy eerste missie, STS-49, in Mei 1992 begin en sy 25ste en laaste missie, STS-134, in Mei 2011 onderneem. Die verwagting was dat STS-134 die finale missie van die ruimtependelprogram sou wees, maar nadat die STS-135-missie goedgekeur is, het Atlantis die laaste pendeltuig geword om te vlieg. Die Amerikaanse Kongres het in 1987 die bou van Endeavour goedgekeur om Challenger, wat in die Challenger-ramp van 1986 vernietig is, te vervang. Struktuuronderdele wat tydens die konstruksie van Discovery en Atlantis gebruik is, is in die montering daarvan gebruik. NASA het op kostegronde verkies om Endeavour uit onderdele te bou eerder as om Enterprise weer uit te rus. Die wenteltuig is vernoem na die Britse HMS Endeavour, die skip wat kaptein James Cook op sy eerste ontdekkingsreis geneem het (1768–1771). Die ruimtetuig het 'n stuk hout van Cook se skip binne-in die kajuit vervoer.


Dirk Coster (5 Oktober 1889 – 12 Februarie 1950), was 'n Nederlandse fisikus. Hy was professor in fisika en meteorologie aan die Universiteit van Groningen. Coster is in Amsterdam gebore. Op 26 Februarie 1919 trou hy met Lina Maria Wijsman, wat 'n graad in Oosterse tale gehad het. Uiteindelik was sy een van die eerste vroue wat 'n doktorsgraad in hierdie veld aan die Universiteit van Leiden verwerf het. Dirk en Miep het twee seuns en twee dogters (Hendrik, Ada, Els en Herman) gehad. Coster staan bekend as die mede-ontdekker van Hafnium (Hf) (element 72) in 1923, saam met George de Hevesy, deur middel van X-straal-spektroskopiese analise van sirkoniumerts. Die ontdekking het in Kopenhagen, Denemarke plaasgevind. Hafnia is die Latynse naam vir Kopenhagen. Coster het in 'n groot werkersklasgesin in Amsterdam grootgeword; hy was die derde kind van Barend Coster, 'n smid, en Aafje van der Mik. Die Coster-gesin het onderwys hoog op prys gestel. Tien van hul kinders het tot volwassenheid opgegroei, en almal het genoeg opleiding ontvang om in die middelklasberoepe op te gaan.


Die Keibroodboom (Encephalartos princeps) is 'n spesie van die genus Encephalartos. Die boom is inheems aan die Oos-Kaap en kom voor in die opvang gebied van die Groot-Keirivier. Die boom groei relatief stadig en word tot 5 m hoog. Die boom is eenslagtig: manlike en vroulike plante is afsonderlike eksemplare. Die jaarlikse reënval in die gebied waar dit voorkom varieer van 420 to 520 mm. Die boom is eers in 1965 deur Robert Allen Dyer as 'n unieke spesie geĭdentifiseer, voorheen is dit as deel van Encephalartos lehmannii beskou. Die plant se nasionale nommer is 12. In Engels staan die broodboom as die Kei cycad bekend. Alfabetiese lys van Suid-Afrikaanse bome http://pza.sanbi.org/encephalartos-paucidentatus https://www.treetags.co.za/national-list-of-indigenous-trees/ http://redlist.sanbi.org/species.php?species=823-36 http://pza.sanbi.org/encepharlatos-princeps


Die Malolotja-waterval is in die Malolotja Nasionale Park in Eswatini (Swaziland). Dit is 1681 m bo seespieël. Wes van die pad tussen Mbabane en Piggs Peak loop die Malolotjarivier deur die Malolotjavallei om by die Komatirivier aan te sluit. Hierdie artikel is 'n saadjie van 'n dorp of plek in Eswatini. U kan ons Wikipedia help deur dit uit te brei.


Daniël Stephanus Rudolph du Toit, alias Reënwolf, gebore 5 Oktober 1992, is 'n Suid-Afrikaanse sanger en liedjieskrywer en deel van die groep Spoegwolf. Hy is ook mede-eienaar van die restaurant Drum in Stellenbosch, waaruit die produk Drum Loud Coffee en ander projekte ook spruit. Du Toit is mede-kurator en mede-stigter van die aanlynplatform, Die River, waar Suid-Afrikaanse kunstenaars inspirasie kan put en samewerking bewerkstellig. Hy is die regisseur en vervaardiger van die aanlynprogram Middernag met Marguerite. Behalwe vir musiek en skryfkuns, is Du Toit ook 'n entrepreneur wat help met die vervaardiging en verspreiding van die restaurant se unieke produkte, Drumfood Holdings Pty LTD, en stigter van die maatskappy The Astronomy Wine Company waar unieke wyne gebottel word en plaaslik en internasionaal versprei word. Nadat Du Toit matrikuleer het aan Hoër Jongenskool Paarl in 2010 het hy sy tersiêre studies voortgesit aan die Universiteit Stellenbosch. In 2013 behaal hy 'n BA-graad in Taal en Kultuur en die daaropvolgende jaar sy honneursgraad (cum laude) in Geskiedenis met sy skripsie wat die rol van vroue in Suid-Afrika beskryf en die misplaasde posisie van plaaswerkers in die Suid-Afrikaanse wynbedryf - in 2016 verwerf hy sy meestersgraad.


Die Gewone lepelaar (Platalea leucorodia) is 'n voëls in die familie van ibisse en lepelaars (Threskiornithidae). Hierdie voëls is heeltemal wit en word ongeveer 80 tot 93 cm lank. Die verlengde kopvere vorm 'n bosagtige kuif. Hulle kan aan hulle swart, spatelvormige snawels met die geel voorpunt uitgeken word. In Engels staan die voël as die Common Spoonbill bekend . 'n Eier van die lepelaar. Play media Video van 'n lepelaar in goudlig teen sononder. Jong lepelaars in 'n nes, Oos-Friesland, Nedersakse, Duitsland. 'n Lepelaar in die Pilanesberg Nasionale Park, Suid-Afrika. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Gewone lepelaar. Wikispecies het meer inligting verwant aan Gewone lepelaar


Die Afrika-lepelaar (Platalea alba) is 'n hoë, skraal waadvoël met 'n kenmerkende lepelvormige snawel. Die voël vlieg met sy nek uitgestrek, nie ingetrek soos reiers en witreiers nie. Die Afrika-lepelaar is sowat 90 cm lank en spierwit met 'n kuif op die agterkop. Die snawel en pote is rooierig. Die Afrika-lepelaar word oral in Suider-Afrika, behalwe in baie droë streke, by binnelandse damme en riviere aangetref. Hulle wei gewoonlik in klein groepe in vlak water. Die stapelkos is klein waterdiertjies en dit word verkry deur water met die snawel te skep en dan te sif deur die koppe ritmies heen en weer te beweeg. Wanneer Afrika-lepelaars slaap, staan hulle op een been met die kop tussen die skouervere. Hulle vlieg in formasie met uitgestrekte nekke en pote. Afrika-lepelaars broei saam met ibisse en ander waadvoëls in kolonies, maar hou hulle eenkant. Die 2 tot 3 eiers is wit en gespikkel en word in 'n vlak nes van riete of ander waterplante gelê. Die broeityd strek van April tot Desember. In Engels staan die voël as die African Spoonbill bekend.


Kōtō Matsudaira (松平 康東 Matsudaira Kōtō, 5 Februarie 1903 – 4 Mei 1994) was 'n Japannese diplomaat. Matsudaira was in Tokio gebore. Sy vader was Ichisaburō Matsudaira, reder, en sy moeder was Tami Yamamura. Sy rusplek is by Myōkei-ji (36°33′25.9″N 136°38′59.9″E / 36.557194°N 136.649972°O / 36.557194; 136.649972) in Kanazawa, Ishikawa-prefektuur. Jinji kōshinroku. Dai 14-ban-ka 人事興信録. 第14版 下. National Diet Library (in Japanese). Jinji Kōshinsho. 1943. p. マ 96. Besoek op 2020-06-17.AS1-onderhoud: onerkende taal (link) Rosner, Victor (1984). A Quiver Full of Arrows (in Engels). D.S.S. Publications. p. 184. Besoek op 2020-06-17. "Little Peace Girl Here From Japan". The New York Times (in Engels). 14 Junie 1951. Geargiveer vanaf die oorspronklike op 18 Junie 2020. Besoek op 16 Junie 2020. "Koto Matsudaira". Munzinger (in Duits). 1959-03-09. Geargiveer vanaf die oorspronklike op 2019-12-26. Besoek op 2020-06-17. Jinji kōshinroku. 10-ban (Shōwa 9-nen) gekan 人事興信録. 10版(昭和9年) 下卷. National Diet Library (in Japanese).